Maklumat Bantuan Prihatin Elektrik Yang Perlu Anda Tahu

Wah…Wah…Wah…Memang betul senyum sampai telinga kalau terima bil bulan Julai nanti!

Seramai empat juta pengguna domestik dengan bil elektrik sebulan kurang RM77 atau penggunaan bawah 300kWj, akan menikmati bekalan elektrik PERCUMA selama tiga bulan iaitu bermula April hingga Jun 2020 di bawah Bantuan Prihatin Elektrik (BPE) tambahan. Wow!

Perdana Menteri telah pun meluluskan Bantuan Prihatin Elektrik tambahan ini kepada semua pengguna elektrik dalam kategori domestik di Semenanjung. Ianya akan meringankan beban pengguna susulan peningkatan ketara bil sepanjang tempoh Perintah Kawalan Pergerakan (PKP).

Sebelum tu, apa yang anda faham tentang BPE ini? Jom baca dengan lebih lanjut!

BPE adalah pakej bantuan tambahan yang diberikan oleh Kerajaan Malaysia bersama TNB kepada semua pelanggan domestik dalam bentuk manfaat penggunaan elektrik percuma sehingga RM77 sebulan, bersamaan penggunaan elektrik sehingga 300kWj pertama untuk tempoh 3 bulan pelaksanaan PKP.

Di samping itu, bagi pengguna domestik yang menggunakan elektrik di antara 601 hingga 900 kWj sebulan akan menikmati diskaun tambahan sebanyak 10% iaitu tambahan 8% daripada kadar diskaun sedia ada sebanyak 2% mulai bulan April 2020 hingga Disember 2020.

Jumlah pengguna elektrik yang mendapat manfaat ialah seramai 7.66 juta. Daripada jumlah tersebut, seramai 4 juta atau 52.2% pengguna domestik dengan bil elektrik sebulan RM77 ke bawah (penggunaan 300kWj ke bawah) akan nikmati elektrik secara percuma bagi 3 bulan.

Pengguna domestik yang menggunakan elektrik melebihi 300kWj pula akan menerima potongan bil elektrik sebanyak RM231 iaitu RM77 sebulan untuk April, Mei dan Jun 2020. Bantuan ini adalah tambahan kepada diskaun Prihatin yang telah dilaksanakan sejak 1 April 2020.

Jadi semua pelanggan domestik Tenaga Nasional Berhad (TNB) akan menerima BPE yang jumlahnya akan dimasukkan secara sekaligus ke dalam bil bulan Julai 2020. Jangan terkejut pula bila terima bil anda bulan Julai nanti ya! Confirm tersenyum bahagia…

Anda juga tidak perlu membuat semakan kelayakan kerana BPE akan diberikan secara automatik kepada semua pelanggan domestik.

Anda dah tak perlu susah hati lagi. Diharapkan bantuan yang diberi kerajaan dengan kerjasama TNB ini dapat meringankan lagi beban anda nanti.

Untuk maklumat, anda akan menerima satu Notis Makluman mengenai Bantuan Prihatin Elektrik pada bulan Julai 2020 selepas meter dibaca.

Dalam tempoh tujuh hari berikutnya, anda akan menerima bil bulan Julai 2020 berserta penyata terperinci Bantuan Prihatin Elektrik tambahan. Bil dan penyata tersebut akan dihantar melalui pos ke premis anda.

Bukan itu sahaja, anda juga boleh mendapatkan bil dan penyata tersebut melalui aplikasi atau portal myTNB, 48 jam selepas Notis Makluman diterima. Ianya hanya tertakluk sekiranya anda menerima bil sebenar bagi bulan Jun 2020.

Untuk dapatkan maklumat lanjut anda juga boleh klik laman web Bantuan Prihatin Elektrik (BPE).


“Sajat Lebih Bahaya Dari Covid-19, Tolonglah Jakim Ambil Tindakan”

Beberapa hari ini hangat diperkatakan mengenai usahawan kosmetik, Nur Sajat susulan tindakannya memuat naik video dan gambarnya hanya memakai bikini yang didakwa netizen agak seksi dan keterlaluan.

Selain Pencetus Ummah (PU) Amin menyeru netizen supaya memboikot usahawan itu, Pencetus Ummah (PU) Syed Bakri merayu agar pihak JAKIM dan PDRM segera mengambil tindakan agar perbuatan keji itu tidak diteruskan.

“Gambar terbaru jantan berbikini ini sangatlah meloyakkan anak tekak saya, mane nak letak maruah kamu sebagai seorang muslim!

“Mabrurah sangat umrah yang kamu buat sebelum PKP haritu ye? Sampai bila kamu nak menunjukkan asset-aset palsu milik kamu?

“Saya sampai sekarang masih menunggu dan menanti sejak zaman BN , kemudian PH dan sekarang PN untuk pihak berwajib mengambil tindakan tegas kepada beliau, untuk mengelakkan fitnah yang lebih besar pada masa akan datang kepada rakyat Malaysia,” tulisnya.

PU Syed turut menyifatkan Sajat lebih bahaya dari COVID-19 dan berharap pihak berkenaan selesaikan isu tersebut dengan segera. PU Syed turut meminta agar semua memboikot produk dan perniagaannya untuk memberi pengajaran kepadanya.

“Tolonglah JAKIM dan PDRM selesaikan virus yang lebih bahaya dari Covid-19 ini. Dia diberi kekayaan sehingga lupa halal dan haram. Dia diberi kemasyhuran, namun semuanya terpalit dengan pendustaan terhadap hukum agama

“Ya Allah, jika disebabkan kekayaan yang ada padanya, menjadikan dia lupa kepadaMu, tariklah balik kurniaan itu. Wajib Boikot produk-produk miliknya.

“Ingat, siapa yang beli produk-produknya, bermaksud, anda menyokong segala aktiviti-aktiviti melanggari syariat yang telah dia lakukan! Dalam tak sedar, kalian juga akan mendapat saham dosa kering,” katanya lagi.


Sharifah Sakinah Sahkan Sudah Bercerai

Perkahwinan yang dibina hanya mampu bertahan selama lima tahun sahaja, Sharifah Sakinah mengesahkan rumah tangganya dengan juruterbang, Aliff Adha, sudah pun bertemu titik noktah sejak Mei lalu.

Menurut Sakinah, dia dan Aliff sudah tidak lagi tinggal sebumbung sejak Mac lalu, bagaimanapun mereka sah berpisah pada Mei lalu secara baik.

“Kami berpisah secara rasmi pada Mei lalu. Tapi kami berpisah dengan baik. Keputusan ini juga perlu mengambil kira anak kami, Anais Adha yang berusia tiga tahun,” katanya kepada BH Online.

Sedar akan kekurangan dirinya dan bukan isteri yang sempurna, bagaimanapun Sakinah menafikan perpisahan mereka itu berpunca kerana orang ketiga.

“Saya tidak boleh jadi isteri yang baik. Saya sedar kekurangan diri. Soal dia nak guna aplikasi ‘dating’ … itu haknya. Suka hati dialah nak buat apa, saya tak campur. Selebihnya, biarlah saya dan dia bahagia dengan cara masing-masing… Itu sebaik-baiknya,” katanya.

Sebelum ini, tersebar kisah konon Aliff secara terbuka menggunakan aplikasi untuk bersosial di internet, sekaligus mencetuskan spekulasi hubungan mereka.

Sakinah dan Aliff bernikah pada 28 Mac 2015 dan dikurniakan seorang anak perempuan Anais Adha kini berusia tiga tahun.


Rita Rudaini Dedah Pengalaman Bersalin Ketika Bersama Bekas Suami

Sempena ulang tahun kelahiran ke-11 anaknya Airit Rayyan Rizqin, Rita Rudaini terkenang kembali kenangan ketika melahirkan anak sulungnya itu. Menurut Rita, kelahiran pertama itu disambut gembira ahli keluarga termasuk bekas suaminya.

Rita berkata ketika itu bekas suaminya iaitu pemain bola sepak Malaysia, Aidil Zafuan melayan semua permintaannya termasuk teringin untuk makan dan minum sesuatu sebelum melahirkan Airit.

“Buah hati pertama penuh sentimental value. Bila dia lahir, semua orang gembira macam sambut menang peperangan. Mommy, daddy (Aidil),maktok, tokwan, paklong, paksu dan semua keluarga tunggu kelahirannya.

“Dah dalam labour room tiba-tiba teringin nak makan cheese cake dan coffee. Dah daddy turun beli. Makan memang tak ingat dunia macam lupa nak beranak. Tengahari dia nak keluar tapi tak boleh sebab mommy tak pandai, pertama kali kan.

“Kemudian, dah terbelit tali pusat pula dan doktor kena forceps tapi tak boleh juga. Akhir sekali vacum laa dan keluar je ‘eh? Nape sebijik daddy ni?’ Ok lah tak kisah pun sebab nak kami juga,” katanya.

Bergelar ibu tunggal ketika anak-anak masih kecil lagi, Rita bersyukur anak sulungnya itu bersama dengannya susah dan senang menempuh liku hidup. Malah, anaknya itu banyak belajar dari kesusahan dan memahami perasaannya.

“Alhamdulillah, masa kecil susah nak senyum, pendiam tapi fokus dengan apa yang dia buat. Anak yang banyak tengok susah senang mommy, airmata mommy.

“Anak yang banyak belajar dari kesusahan mommy. Anak yang banyak faham perasaan mommy, anak yang membesar dengan seribu satu kisah kami,” tulisnya.

Bagaimanapun, Rita meluahkan rasa syukur kerana anaknya itu dipilih menjadi ketua keluarga serta mendoakan anaknya menjadi anak yang soleh serta memiliki akhlak yang baik.

“Tak sangka, anak ini ‘di pilih’ untuk jadi ketua keluarga kami. Airit Rayyan Rizqin moga akhlak mu seindah syurga. Besar nanti protect mommy dengan adik ya. Jangan main-main ya saya ada 2 anak lelaki yang strong dari kecil lagi,” katanya lagi.


Nak Sambung Belajar Di Australia, Safiey Illias Bakal Jadi Peguam

Meskipun berdepan dengan pelbagai kontroversi, bagaimanapun menerusi saluran YouTube miliknya, usahawan kosmetik Safiey Illias memaklumkan dia bakal melanjutkan pelajaran dalam jurusan undang-undang.

Menurut Safiey, dia merancang untuk mengambil bidang tersebut di sebuah pusat pengajian di Australia bagaimanapun perancangan itu tergendala berikutan pandemik COVID-19 dan sempadan negara tersebut masih ditutup.

BACA: Mahu Terjun Balkoni, Netizen Minta Safiey Illias Tak Buat Kerja Bodoh

Menerusi perkongsian video itu, Safiey berkata dia mahu mengambil jurusan berkenaan kerana mahu menegakkan hak individu lebih-lebih lagi isu berkaitan buli siber serta body shaming di media sosial.

“Kenapa saya pilih bidang guaman walaupun saya adalah bakal doktor. Bagi saya, bidang guaman menegakkan hak-hak dan saya sgt membangkang sebarang isu buli siber dan juga body shaming . Lagi-lagi orang yang tengah ada masalah atau kemurungan macam saya,” tulisnya.

Malah, Safiey turut memberi amaran kepada netizen agar tidak sesuka hati melemparkan fitnah kepadanya selepas ini kerana dia tidak akan teragak-agak untuk mengambil tindakan undang-undang.

“Awas, Ratu Semesta Alam bakal menjadi Ratu Undang-Undang. Kata-kata saya tak kosong ya. Kau jangan macam-macam, nanti kau kena tangkap dan kena reman 24 jam,” katanya.

Terdahulu, Safiey menyepikan diri selama beberapa bulan kerana menghidapi penyakit depresi. Bagaimanapun, kini dia bangkit semula dengan azam baru untuk terus berjaya dalam hidup.


Kerap Kongsi Foto Anak Kedua, Abby Abadi Dituduh Pilih Kasih

Sering berkongsikan foto anak keduanya iaitu Marissa Dania Hakim berbanding foto anak-anaknya yang lain di akaun Instagram miliknya, ada yang mendakwa pelakon Abby Abadi bersikap pilih kasih.

Namun, Abby menjelaskan dia banyak berkongsikan foto Dania kerana baru-baru ini mereka menyambut ulang tahun kelahiran anaknya itu yang ke-15. Kata Abby lagi, anak ketiganya iaitu Maria Dania Hakim tidak gemar bergaya di hadapan kamera.

BACA: Netizen Tak Senang Abby Abadi Bergurau Nak ‘Bersalam’ Dengan Norman Hakim

Tampil memberi penjelasan menerusi Instagram, Abby berkata dia melayan kesemua anak-anaknya sama rata tanpa ada beza. Malah, anak ketiganya itu mempunyai karakter berbeza dengan kakaknya dan tidak suka posing untuk bergambar.

“Ada yang kata, kenapa asyik keluarkan gambar Dania je, yang sorang lagi tu kenapa tak keluarkan. Satunya dah ni kebetulan birthday Dania, jadi banyaklah gambar dia. Pastu baby Danisha saya tu tak suka bergambar, taknak dia posing macam kakaknya ni. Karakter berbeza.

“Tapi kalau setakat mengusik, buli yang kecik Daiyan Dayana Darda tu dialah orangnya ye. Tu nyorok photobomb camtu, itulah dia. Tapi suruh posing takmaunya.

“Takdanya saya lebihkan Dania. Semua anak sama rata ja saya layan. Yang komen tu, cara dia macam tak puas hati ja, walhal dah 8888 kali saya cerita,” katanya.

Abby pernah berkahwin dengan Norman pada tahun 2002 dan bercerai pada tahun 2008. Hasil perkahwinan, mereka dikurniakan tiga orang anak iaitu Mohamed Danish Hakim, Marissa Dania Hakim dan Maria Danisha Hakim.

Abby kemudian mendirikan rumah tangga bersama Faizal pada 14 Ogos 2015. Pasangan itu dikurniakan bayi pra-matang tahun lalu, namun meninggal dunia selepas 70 hari dilahirkan.


Bakal Timang Bayi Lelaki, Shukri Yahya Dah Pilih Nama Anak

Bakal menimang cahaya mata kedua tidak lama lagi, Shukri Yahya berkata dia dan isteri, Tya Adnan teruja untuk menantikan kelahiran bayi lelaki itu. Ujarnya, semua persiapan telah dilakukan dan sudah memilih nama untuk anak mereka itu.

Menurut Shukri lagi, isterinya tidak mengalami alahan teruk sepanjang kandungan kedua hanya emosi sahaja tidak menentu. Namun, Shukri berkata itu perkara biasa dan dia berjaya untuk menanganinya.

BACA: Shukri Yahya Terpaksa Guna Duit Simpanan Sara Keluarga Ketika PKP

“Persiapan semua kami dah siapkan dari awal, menunggu waktu beberapa minggu saja lagi. Alhamdulillah, kandungan kedua ini isteri pun tak banyak alahan.

“Cuma bab emosi tu biasalah untuk perempuan. Mengandung atau tidak tetap ada emosi tapi tentang emosi tu saya berjaya tangani dengan baik.

“Sejujurnya memang sangat teruja sebab nak dapat baby boy. Nama pun sudah ada tapi selepas lahir baru saya akan kongsikan,” katanya kepada mStar Online.

Sebelum ini, isterinya pernah keguguran Julai tahun lalu selepas disahkan berbadan dua pada bulan November 2019.

Syukri dan Tya mendirikan rumah tangga pada November 2015 dan dikurniakan cahaya mata perempuan, Aaira Ameena kini berusia 4 tahun.


Mas Khan Mengaku Salah Curi Wang Kripto RM213,805 Milik A. Aida

Sebelum ini hangat diperkatakan apabila Datuk A.Aida menfailkan kes saman ke atas seorang selebriti atas tuduhan mencuri wallet mata wang kripto miliknya. Bagaimanapun, kes tersebut akhirnya menemui penyelesaian.

Difahamkan, pelakon Mas Khan telah mengaku bersalah atas tuduhan mencuri wallet mata wang kripto bernilai RM213,805 milik penerbit itu. Mas Khan bakal berdepan penjara 25 bulan jika gagal membayar denda RM17,000.

BACA: Terima 30 Jambak Bunga, A Aida Bersyukur Masih Jadi Rebutan

Kejadian itu berlaku di Taman Ukay Perdana, Ampang sekitar jam 5 pagi pada 7 Mac tahun lalu dan ianya berlaku sebanyak dua kali di mana nilainya terbahagi kepada RM59,804.15 dan RM154,000.85.

Dalam pada itu, Aida meluahkan rasa syukur keputusan mahkamah berpihak padanya. Aida berkata lagi, dia berharap isu tersebut menjadi pengajaran kepada semua termasuk Mas Khan.

Bagaimanapun, Aida berkata dia tidak menyimpan dendam terhadap pelakon itu yand sudah dianggap seperti adiknya dan berharap Mas Khan bertaubat.

“Sebagai orang Islam, saya tidak sesekali berdendam tetapi dalam masa yang sama berharap dia insaf kerana dia masih muda dan punya masa depan yang panjang,” katanya.

Malah, Aida juga tiada masalah untuk memberikan tawaran berlakon di bawah produksinya kepada Mas Khan pada masa akan datang.


Fathia Latiff Syukur Dapat Peluang Berlakon Semula

Kembali berhijab semula sebelum Ramadan lalu, keputusan Fathia Latiff mendapat reaksi positif dan disambut baik oleh ramai pihak. Malah, Fathia turut meluahkan rasa syukur apabila diberi peluang untuk berlakon semula.

Hampir dua tahun tidak memasuki set penggambaran, Fathia berkata dia tidak berasa kekok untuk bekerjasama dengan kru produksi dan barisan pelakon drama Dayang Senandung.

“Alhamdulillah selepas hampir dua tahun saya diberikan peluang dan rezeki untuk berlakon semula. Walaupun dah lama tak masuk set penggambaran tapi perasan kekok tak ada.

“Mungkin sebab saya dah kenal semua kru produksi dan barisan pelakon pun sangat best. Saya nak perbaiki lakonan supaya jadi lebih baik,” katanya kepada mStar Online.

Dalam pada itu, Fathia enggan memikirkan tanggapan buruk netizen memandangkan ramai lagi peminat yang masih menghargai dirinya. Ujarnya, apa yang terjadi sebelum ini hanya kisah silam dan mahu meneruskan kehidupan di masa hadapan.

“Saya memang bersyukur dengan penerimaan yang sangat baik daripada peminat. Bagi saya mungkin hanya 20 peratus sahaja orang yang tak menyukai saya. Jadi buat apa fokus perkara yang negatif,” katanya.

Kata Fathia lagi, dia kini juga lebih fokus kepada pernigaan menjual tudung dan mahu meneruskan legasi keluarga yang sudah lama dalam dunia perniagaan.


“Saya Bukan Melacur, Hanya Hargai Kecantikan Yang Dimiliki”

Dikecam teruk sehingga ada yang menggesa untuk memboikot dirinya susulan tindakannya memuat naik video berbikini di Instagram, Nur Sajat berkata dia mempunyai hak untuk berpakaian sebegitu dan selesa menjadi diri sendiri.

Menurut Sajat, dia bukannya melakukan perkara tidak elok tetapi hanya berkongsikan apa yang suka dipakai. Sedar ramai yang kurang senang dengan penampilannya itu, Sajat tegaskan dia masih berpegang teguh dengan agamanya.

“Saya bukan melacur atau menjual diri di laman sosial tetapi hanya berkongsi apa yang saya suka pakai dan menghargai kecantikan yang dimiliki.

“Instagram saya gunakan untuk berkongsi kehidupan saya yang bukan hanya khusus untuk perniagaan semata-mata, malah saya suka berkongsi mengenai kecantikan, imej, bantuan, informasi serta banyak lagi.

“Saya sedar ramai yang marah dengan penampilan saya, namun apa yang ingin saya tegaskan masing-masing mempunyai pilihan sendiri. Saya masih berpegang teguh kepada agama saya,” katanya kepada Harian Metro.

Dalam pada itu, Sajat berharap mereka diluar sana tidak menghakiminya hanya kerana satu perkara yang dilakukan ketika ini sehingga melupakan kebaikannya selama ini.

“Saya hanya menjadi diri sendiri dan janganlah hanya kerana imej seksi anda lupa kebaikan saya selama ini. Saya tak faham apabila berpakaian macam ini semua nak boikot seolah-olah saya melakukan kesalahan yang sangat besar.
“Namun, apabila saya menghulurkan bantuan kepada orang miskin tiada siapa menyokong atau menghebahkan, malah ada yang anggap saya riak pula,” katanya.

Sajat turut merasa terkilan serta mempersoalkan mengapa dia sahaja yang sering menjadi mangsa kecaman netizen sedangkan ramai wanita diluar sana berpakaian seksi di media sosial.

“Saya agak terkilan kerana saya menjadi mangsa mereka sedangkan ramai lagi wanita yang lebih seksi di media sosial. Di Malaysia video lucah juga boleh diakses dengan mudah dan di mana sahaja. Kenapa saya dihentam begini?” katanya.

Tiada niat untuk membangkitkan kemarahan rakyat Malaysia, Sajat bagaimanapun memohon maaf sekiranya ada mengguris hati mana-mana pihak.

“Jika saya ada mengguris hati mana-mana pihak saya ingin memohon maaf. Saya tiada niat nak bangkitkan kemarahan. Saya berkongsi gambar itu antara lain adalah berkongsi hasil yang saya peroleh daripada menggunakan produk yang saya jual,” katanya.


PU Amin Tak Putus Asa Ajak Netizen Boikot Sajat

Baru sahaja reda kontroversi berpakaian wanita di Mekaj, nampak usahawan kontroversi Nur Sajat kembali menjadi perhatian ramai apabila dilihat sengaja memuat naik gambarnya yang agak seksi dan keterlaluan di Instagram.

Perkara itu mendapat perhatian Pencetus Ummah (PU) Amin yang turut meluahkan rasa kesal dengan tindakan Sajat itu. Menerusi Instagram, PU Amin menyeru orang ramai untuk melancarkan boikot terhadap usahawan tersebut.

Mengakui sebelum ini ada menerima pelbagai ugutan kerana tegurannya itu, namun ia tidak menjadi penghalang baginya untuk membanteras kemungkungkaran. Malah,PU Amin berkata dia akan tetap menjalankan tanggungjawabnya demi anak keturunannya.

PU Amin turut merasa kesal kerana Sajat sudah secara terang-terangan tidak mengikut fitrah asalnya apabila berpakaian wanita masuk ke Tanah Suci namun masih ramai yang masih memuja dan membeli barangannya.

“Walaupun dah cium kelambu kaabah sambil menangis dia tetap ulang benda sama. Ya Allah berilah pengajaran kepada manusia ini, dia sering mempermainkan dan merosakkan agama mu Ya Allah!..

“Pelik dan ajaib masih ramai pengikut, masih ramai yang memuji , masih ramai yang membeli, sedangkan dia sedang merosakkan anak bangsa dengan uplod gambar gambar lucah ini. Jom lah kita sama sama boikot dia, dulu kita pernah buat dan berjaya,” katanya.

Menerusi perkongsian itu, PU Amin turut mendesak pihak berkuasa agar mengambil tindakan tegas serta bertindak dengan memadam segala platform media sosial milik Sajat.

Pada masa sama, PU Amin turut mendoakan agar Sajat menyedari segala perbuatannya yang jelas bertentangan dengan agama dan kembali ke jalan Allah serta bertaubat.


Bekas Kekasih Beri Sokongan Buat Laudya Cynthia Bella

Spekulasi pergolakan rumah tangga Laudya Cynthia Bella dan Engku Emran akhirnya terjawab apabila pelakon Indonesia itu mengesahkan bahawa mereka sudah pun bercerai selepas dua tahun mendirikan rumah tangga.

Berita perceraian pasangan itu ternyata mengejutkan ramai pihak serta rakan artis termasuk bekas kekasih Laudya iaitu pelakon dan pengacara Raffi Ahmad.

Bagaimanapun, Raffi hanya mampu mendoakan yang terbaik dan berharap agar Laudya telah membuat keputusan yang betul dalam kehidupannya. Malah, Raffi turut mengatakan Laudya boleh menghubunginya jika memerlukan apa-apa bantuan.

“Selepas membaca artikel mengenai penceraian Laudya, saya hanya mampu berdoa agar keputusan itu adalah yang terbaik untuk dirinya.

“Saya juga mendoakan agar Allah sentiasa melindungi Laudya dan semoga dia memperoleh ketabahan untuk menjalani kehidupan selepas ini, kalau dia perlukan apa-apa, dia boleh hubungi saya,” ujarnya.

Terdahulu,  Laudya memberitahu keputusan untuk berpisah itu telah dipersetujui oleh kedua-dua belah pihak dan dilakukan secara baik.

Meskipun berdepan dengan pengalaman pahit, Laudya berkata dia reda di atas apa yang berlaku dan menganggap ia sebagai sebuah pelajaran dalam kehidupannya.


Sajat Kongsi Foto Pakai Bikini, Netizen Tegur Nampak Selulit

Baru sahaja reda kontroversinya berpakaian wanita di Tanah Suci Mekah, nampaknya Nur Sajat sekali lagi menjadi perhatian ramai apabila usahawan kosmetik itu memuat naik videonya menari dengan hanya memakai bikini.

Berkongsikan video tersebut di akaun Instagram miliknya, Sajat dilihat menggayakan bikini berwarna hijau. Seperti sudah dijangka, video tersebut menimbulkan rasa kurang senang netizen kerana agak keterlaluan dan seksi.

Malah, ada juga netizen yang cuba mencari kekurangan Sajat dengan menegurnya mempunyai banyak selulit. Tidak mudah melatah dengan teguran netizen itu, Sajat dilihat membalas komen berkenaan.

Sajat berkata ianya perkara normal jika mempunyai selulit, malah bangga dengan bentuk fizikalnya. Tidak kurang juga ada yang mengatakan, jika nampak selulit bermakna badan mempunyai banyak lemak.

Namun, ramai juga yang memuji bentuk badan Sajat dan mengatakan jika seseorang itu cantik, ada selulit pun tetap nampak menawan.

Difahamkan, Sajat telah pun menutup ruangan komen video berkenaan kepada umum. Mungkin tidak tahan kerana terlalu banyak kecaman daripada netizen.


“Saya Tahu Jaga Batas Sebagai Tunang Orang”

Bergelar tunangan orang, Risteena Munim berkata Isa Khan tidak pernah meletakkan sebarang syarat untuk dia berlakon. Malah, Risteena berkata dia sendiri tahu menjaga batas pergaulan demi kebahagiaan hubungan mereka.

Menurut Risteena, dia akan memilih naskah yang sesuai unuk menjalani penggambaran dan mendapatkan persetujuaan daripada Isa juga sebelum menerima sebarang tawaran berlakon.

“Isa tak pernah meletakkan apa-apa syarat dekat saya. Tapi saya sendiri yang tahu jaga batas sebagai tunang orang dan selepas ni akan bergelar seorang isteri.

“Jadi mesti la saya akan pilih drama-drama yang dapat persetujuan dari Isa juga,” katanya kepada Astro Gempak.

Dalam pada itu bercakap mengenai norma baharu, kakak kepada Ruhainies itu lebih selesa untuk menyediakan barang penggambaran sendiri dari rumah. Ujarnya, dia perlu berhati-hati memandangkan pandemik masih belum pulih.

“Saya selesa dengan norma baharu ini. Untuk barang-barang penggambaran saya lebih memilih sediakan sendiri.

“Daripada barang solekan termasuk dengan wardrobe semua bawa sendiri. Kita kena lebih berhati-hati sebab pandemik ini belum lagi pulih,” katanya lagi.

Risteena dan Isa telah selamat mengikat tali pertunangan pada 23 November lalu ketika bercuti di Bali, Indonesia. Pasangan itu merancang untuk manamatkan zaman bujang hujung tahun ini.


Tiga Bulan Berkurung, Nelydia Senrose Seronok Dapat Berlakon Semula

Hampir tiga bulan terpaksa duduk di rumah susulan Perintah Kawalan Pergerakan (PKP), Nelydia Senrose akhirnya dapat menarik nafas lega apabila dibenarkan kembali ke set penggambaran semula awal Julai lalu.

Akui perlu membiasakan diri dengan norma baharu, Nelydia berkata dia tiada masalah untuk mengikuti peraturan dan prosedur operasi standard (SOP) yang ditetapkan oleh kerajaan itu.

“Tiga bulan berehat kerana PKP memang tak buat apalah. Awal bulan ini baru mula penggambaran drama untuk slot Akasia yang akan bersiaran November ini.

“Alhamdulillah seronok sangat dapat bekerja semula, banyak benda nak kena polish sebabnya dah selesa duduk rumah, jadi kekok sikit tapi dalam sama sama rasa teruja,” katanya kepada mStar Online.

Nelydia berkata dia sentiasa mengambil langkah berjaga-jaga meskipun sudah dibenarkan bekerja semula kerana bimbang dengan bahaya jangkitan virus tersebut.

Dalam pada itu, Nelydia berkata perniagaan aksesori miliknya iaitu Nelydia Jewels semakin mendapat sambutan. Malah, sepanjang PKP juga peniagaannya tetap berjalan seperti biasa.

“Sepanjang PKP walaupun tak boleh berlakon tapi bisnes tetap berjalan macam biasa. Alhamdulillah sambutan baik dan syukur ramai yang beri sokongan.

“Seronok apabila treima maklum balas pembeli yang berpuas hati. Ini semua buatkan saya lebih bersemangat untuk menerokasi bidang perniagaan,” katanya.


Sharnaaz Ahmad Akui Rakan Jauhkan Diri Saat Rumah Tangga Duji

Sharnaaz Ahmad mendedahkan dia mengalami kemurungan apabila rumah tangga dibina bersama Noor Nabila diuji sejak setahun lalu. Malah, dia juga mengalami penyusutan berat badan ketara hingga ditegur beberapa teman rapat.

Katanya, disebabkan ujian yang dilaluinya itu ada rakannya mula jauhkan diri. Bagaimanapun, Sharnaaz bersyukur masih ada teman yang setia seperti Shukri Yahya dan Datuk Fizz Fairuz yang tidak berhenti memberikan semangat.

“Saya baru kenal siapa kawan dan lawan. Mereka yang ada hari ini adalah teman setia yang tidak pernah lari. Shukri, tidak lari meninggalkan saya. Daripada hari pertama saya ‘teruk’, dia berada di belakang saya.

“Fizz, seorang lagi teman yang tidak pernah menjauhkan diri. Dia tahu macam mana sengsaranya hati berdepan dengan ujian rumah tangga.,” katanya kepada BH Online.

Sharnaaz berkata dia banyak menghabiskan masa dengan bersenam dan di gimnasium untuk melupakan segala kesakitan. Ujarnya, di media sosial orang melihat dia ketawa tapi tidak tahu apa yang dialaminya.

“Saya banyak menghabiskan masa di gimnasium sama ada pagi, tengah hari dan malam. Saya akan menghabiskan masa bersenam untuk melupakan kesakitan.

“Saat menghadapi ujian, saya sebenarnya lebih suka menyendiri. Di laman sosial, orang mungkin nampak saya gembira dan ketawa, tetapi mereka tidak tahu apa yang saya alami,” katanya.

Katanya lagi, ketika itu dia banyak masa di rumah untuk dekatkan diri dengan Allah serta memperbaiki rohani. Tidak tahu sama ada apa yang dilaluinya itu kemurungan, namun dia bersujud dan mengadu pada Allah.

“Waktu tengah ‘sengsara’, saya banyak menghabiskan masa di rumah. Saya dekatkan diri dengan Allah dan memperbaiki rohani. Saya tak tahu apa yang dialami adalah satu bentuk kemurungan.

“Pada saya, kenapa saya perlu murung sedangkan saya ada Allah? Tidak relevan apabila kita ada agama, tetapi mengalami kemurungan, sedangkan boleh solat dan bersujud untuk mengadu.

Bagaimanapun, Sharnaaz bersyukur berjaya pulih daripada kesedihan. Ujarnya, jika dia Sekiranya gagal mengawal perasaan ketika itu, mungkin sudah memilih jalan yang salah dengan mengambil barang terlarang.

“Jika saya tidak menerima kenyataan, mungkin saya jadi tidak betul dan hisap dadah. Tetapi, saya bukan jenis sedemikian, saya suka melawan untuk mendapatkan apa yang diingini. Orang kata cara saya kasar, saya tidak peduli kerana itu cara saya untuk memperjuangkan hak saya.

“Saya lakukan semua ini demi anak, Jebat Jayden. Biarlah, apa yang orang hendak kata, saya melawan untuk mendapatkan orang yang saya sayang. Ia juga satu kebanggaan untuk saya sebagai seorang bapa,” katanya.


Emma Maembong Sahkan Hamil Empat Bulan

Semalam hangat diperkatakan apabila Emma Maembong memuat naik gambar terbarunya menampakkan ‘baby bump’. Kini sedang berbulan madu bersama suami di Langkawi, Emma mengesahkan usia kandungannya kini mencecah empat bulan.

Berkongsikan berita gembira itu di Instagram, menerusi kapsyen Emma mengatakan bahawa bulan madu itu merupakan percutian terakhir bersama suami kerana selepas ini mereka bakal ditemani anak.

Emma berkata ianya pengalaman indah sebaik sahaja mendapat tahu dirinya berbadan dua. Malah, Emma mengkaui teruja dengan saat dinikmati sekarang dan tidak sabar untuk menyambut cahaya mata sulungnya bersama suami.

“Nikmat indah sejak bergelar isteri saat mendapat berita kehamilan ini. Selama ini hanya mendengar cerita begini dalam kalangan adik-beradik dan teman. Kini saya melalui fasa indah ini.

“Insya-Allah saya tidak sabar untuk menyambut cahaya mata sulung kami. Suami juga gembiranya bukan kepalang,” katanya kepada BH Online.

Emma mendirikan rumah tangga dengan juruterbang, Muhammad Shazli Azhar pada 20 Februari lalu dalam sebuah majlis tertutup di Bukit Damansara.


Ameera Khan, FD Idzham Kembali Bercinta

Sudah lama rasanya tak dengar cerita mengenai Instafamous, Ameera Khan atau lebih dikenali dengan nama Little Miss Khan. Terbaru, Ameera dikhabarkan kembali menjalinkan hubungan cinta bersama kekasihnya, FD Idzham.

Sebelum ini, Idzham mendedahkan percintaan mereka terputus di tengah jalan pada Jun lalu disebabkan orang ketiga. Malah, Idzham meminta agar berhenti bertanyakan hal Ameera dan mencari sendiri wanita itu yang dikatakan sudah mempunyai teman lelaki baru.

Bagaimanapun, dalam diam kasih pasangan itu sudah bertaut kembali apabila Ameera berkongsikan fotonya bersama Idzham. Jelas terpancar kebahagiaan di wajah Ameera disamping kekasihnya itu berserta kapsyen romantis.

“Inilah lelaki yang bertahan dengan semua gila saya. Saya sayang awak selamanya,” tulisnya.

Mereka berdua juga sudah pun kembali mengikuti akaun Instagram masing-masing dan tak lokek untuk berkongsi momen indah mereka berdua menerusi Instagram Story.

Terdahulu, nama Ameera menjadi bualan ramai selepas tidak sengaja mendedahkan dia dan pasangan kini sudah tinggal bersama.


Nelydia Senrose Disaman, Dituntut Pulang Wang RM160,000

Pelakon Nelydia Senrose disaman oleh syarikat produk kosmetik Chriszen Malaysia Sdn Bhd kerana didakwa melanggar kontrak sebagai duta pada tahun lalu.

Memetik laporan Harian Metro, pengarah urusannya, Mandy Leong Cheng Mun berkata, pihaknya hanya mahu menuntut pulangan wang sebanyak RM160,000 daripada Nelydia sebagai ganti rugi.

Pihaknya telah membayar sebanyak RM102,000 kepada Nelydia bagi tujuan mempromosikan produk mereka. Namun, bayaran itu tidak setimpal dengan tugas yang dijanjikan dan Nelydia didakwa gagal melaksanakan tanggungjawab berkenaan.

“Sebaik dia (Nelydia) bersetuju dengan kontrak syarikat kami sebagai duta, saya sudah membayarnya sebanyak RM102,000 iaitu kira-kira 70 peratus daripada jumlah penuh.

“Bagaimanapun, dia gagal melaksanakan tanggungjawab apabila tidak melakukan aktiviti promosi dan publisiti seperti yang termaktub dalam kontrak.

“Antaranya membuat hantaran mengenai produk sebanyak 15 kali di media sosial, menghadiri dua kali promosi di televisyen dan datang ke majlis pelancaran produk kami pada 25 April tahun lalu,” katanya.

Malah, pelakon itu juga didakwa tidak memberi kerjasama sebaiknya sebagai duta produk yang dilantik kerana hanya terbabit dengan satu sesi fotografi produk sahaja.

Prosiding perbicaraan hari pertama kes itu dijalankan hari ini di hadapan Hakim Shamsuddin Abdullah di Mahkamah Tinggi Kuala Lumpur.

Dalam pada itu, Nelydia ketika ditemui di perkarangan mahkamah enggan mengulas lanjut mengenai tuntutan berkenaan dan menyerahkan kepada pihak mahkamah.

“Maaf saya tak boleh komen apa-apa mengenai kes ini kerana tidak mahu mengganggu proses mahkamah. Apapun, kehadiran saya di sini adalah sebagai tanda kerjasama penuh diberikan terhadap perbicaraan kes ini,” katanya.


“Kalau Kawan Berniaga, Janganlah Tawar Harga Tak Masuk Akal”

Berkongsikan gambar membantu rakannnya berniaga di sebuah gerai, pelawak Shahrol Shiro sempat mengimbau kenangan dahulu dimana dia pernah berniaga burger di tepi jalan. Shahrol berkata ketika itu ada masa dia dapat untung yang banyak dan adakalanya rugi.

Mengakui itulah lumrah apabila menceburi dunia perniagaan, bagaimanapun Shahrol meluahkan rasa syukur kerana ketika itu mendapat banyak sokongan daripada rakan-rakan yang banyak membantunya.

“Teringat dulu berniaga burger tepi jalan. Letak nama G.G Burger. Adat berniaga, adakala untung dan adakala rugi. Tapi itu lah asam garam dalam perniagaan.Alhamdulillah dapat kawan-kawan yang baik sentiasa support,” tulisnya.

Menerusi perkongsian itu, Shahrol menasihati orang ramai supaya sentiasa memberi sokongan kepada rakan-rakan yang menjalankan perniagaan. Malah, elakkan diri daripada meminta harga istimewa atas ‘tiket’ persahabatan.

“Nasihat saya kepada semua, kalau ada kawan-kawan yang berniaga sokonglah mereka. Kalau boleh janganlah minta tawar sampai harga tak masuk akal. Kasihan kawan-kawan tu. Tak nak bagi diskaun, takut putus kawan pula,” katanya.

Shahrol juga turut membantu mempromosikan gerai rakannya itu yang menjual jagung manis di Kluang, Johor. Dalam pada itu, Shahrol berkata dia suka melihat kejayaan orang kita yang terus berusaha tanpa kenal erti putus asa.


Nia Ramadhani Dipuji Suami Sebab Berjaya Pecahkan Telur

Siapa yang tidak kenal dengan pelakon popular Indonesia, Nia Ramadhani yang mencipta nama menerusi drama sinetron Bawang Putih Bawang Merah. Selepas mendirikan rumah tangga dengan usahawan Ardi Bakrie, Nia tidak lagi berlakon.

Kehidupannya serba mewah dan glamor, sejak kebelakangan ini nama Nia menjadi perhatian ramai kerana tidak pandai melakukan kerja rumah. Malah, sebelum ini tular apabila Nia mengaku tidak pandai melakukan tugas-tugas mudah termasuk membasuh pinggan.

BACA: Tak Buka Dompet & Telefon Suami, Rahsia Rumah Tangga Bahagia Nia Ramadhani

Nia berkata meskipun sudah berkahwin, dia langsung tidak membuat kerja rumah kerana sejak kecil lagi dia dibesarkan seperti seorang puteri. Bagaimanapun, baru-baru ini video viral mengenai Nia ternyata membuatkan netizen rasa geram.

Video tular itu memaparkan Nia dipuji melambung oleh suaminya kerana berjaya pecahkan telur di dalam mangkuk. Terdahulu, Nia menolak untuk mengupas buah salak sebab dia kata tak pernah mengupas buah tersebut sebelum ini.

Difahamkan, Nia telah dicabar suaminya untuk memecahkan telur. Berjaya memecahkan telur, suaminya akui bangga dengan pencapaian isterinya.

Meskipun ramai yang mengecam, namun rata-rata peminatnya turut berbangga dan terhibur dengan telatah Nia. Kata netizen lagi, meskipun perkara itu mudah bagi kebanyakan orang tetapi ianya sukar buat Nia.


Azhar Sulaiman Bangga Anak Kembar Miliki Lesen Memandu, Ujian Lesen Bawa Kapal Layar

Pasti ramai tahu pelakon Azhar Sulaiman mempunyai sepasang anak kembar iaitu Kasih Iris Leona dan Reez Pahamin berusia 18 tahun yang kini menjadi perhatian ramai. Bukan sahaja cantik dan kacak malah bijak apabila berjaya mendapat 7A dalam peperiksaan SPM.

Menerusi perkongsian di Instagram, Azhar meluahkan rasa bangga terhadap kejayaan anak kembarnya itu. Difahamkan, anak gadisnya berjaya mendapatkan lesen memandu JPJ, manakala anak lelaknya pual lulus ujian lesen kapal layar.

Dalam entri tersebut, Azhar sempat mengusik kedua anak-anaknya dimana dia berharap pegawai JPJ yang tidak terpukau dengan TikTok anak gadisnya dan mendoakan agar anak lelakinya dapat membeli kapalnya sendiri suatu hari nanti.

Diruangan komen, rata-rata netizen berbangga dan mengucapkan tahniah di atas pencapaian pasangan kembar itu dan memuji cara Azhar membesarkan anak-anaknya dengan baik. Dalam pada itu, netizen juga tertanya-tanya siapa yang minat bidang lakonan seperti bapa mereka.

Untuk rekod, Azhar mendirikan rumah tangga dengan Chempaka Emalin Pahamin dan dikurniakan tiga cahaya mata iaitu Kasih Leia Ixora, Kasih Iris Leona dan Andika Rees Pahamin.


Selepas Tujuh Bulan Bercerai, Jaclyn Victor Bercinta Dengan Duda

Rumah tangga yang dibina hanya mampu bertahan selama lima tahun sahaja selepas bercerai pada Januari lalu, Jaclyn Victor tidak menyangka pintu hatinya akan terbuka buat kali kedua buat mana-mana lelaki.

Selepas tujuh bulan bercerai, Jaclyn mendedahkan dia kini sedang dalam proses mengenal hati budi dengan seorang jejaka berstatus duda. Jaclyn turut menyifatkan kekasihnya itu seorang lelaki yang baik dan mampu menjaga anak-anaknya.

“Saya tak pernah jangka akan bertemu lagi dengan lelaki yang dapat menerima status saya sebagai ibu tunggal beranak dua, namun apa yang saya dapat katakan ialah kini saya dah bertemu seseorang.

“Saya gembira dia memang seorang lelaki yang baik. Malah dapat menjaga dan pandai ambil hati anak-anak sehingga mereka memanggilnya dengan gelaran ‘papa’,” katanya kepada mStar Online.

Enggan mendedahkan identiti lelaki berkenaan, bagaimanapun Jaclyn berkata jejaka itu bukanlah dari industri yang sama. Jaclyn berkata di awal perkenalan jejaka itu tidak mengetahui dirinya merupakan seorang penyanyi.

“Biarlah saya simpan dulu siapa orangnya, apa yang pasti dia bukan daripada industri hiburan. Yang lebih menarik dia tidak mengenali diri saya sebagai seorang penyanyi pada awal perkenalan kami.

“Walaupun dia seorang bapa tunggal yang sibuk dengan kerjaya, dia akan sentiasa meluangkan masa hampir saan hari dengan anak-anak saya,” katanya.

Jaclyn sebelum ini mendirikan rumah tangga dengan vokalis kumpulan R&B antarabangsa Az Yet, Shawn Rivera pada 2014. Hasil perkongsian hidup, mereka dikurniakan sepasang cahaya mata, Jonah Joshiah Rivera, 5, dan Molly Marguerite Rivera, 3.


Mak Wan Terkejut Dapat Tajaan Umrah Sampai Pengsan

Pelakon veteran, Mak Wan menjelaskan dia terlalu terkejut sehingga pengsan apabila diumumkan antara 25 individu bertuah menerima sumbangan tajaan pakej menunaikan ibadah umrah di Tanah Suci Mekah.

Mak Wan, 58, atau nama sebenarnya, Halimaton Saadiah Mohd Daud berkata, dia sangat bersyukur kerana doanya untuk ke Tanah Suci sekali lagi dimakbulkan Allah. Merasakan diri sangat kerdil, Mak Wan berkata dia tidak sangka dijemput lagi untuk menjadi tetamu Allah.

BACA: Permohonan BPN Tidak Lulus, Mak Wan Jual Kuih Tart Sara Hidup

“Saya tak sangka doa mahu menjejakkan kaki ke Tanah Suci Makkah sekali lagi dimakbulkan Allah SWT. Sebelum ini, saya pernah menunaikan umrah pada 2015, tetapi ketika itu saya dalam keadaan kurang upaya selepas kemalangan.

“Jadi, apabila diberikan peluang untuk menunaikan umrah sekali lagi, saya sangat bersyukur. Saya terharu, rasa seperti insan paling bertuah. Walaupun miskin dan tidak berkemampuan, dapat juga saya menjejakkan kaki ke rumah Allah atas tajaan insan berhati mulia,” katanya kepada BH Online.

Difahamkan, baru-baru ini Mak Wan dijemput ke program bual bicara yang dikendalikan oleh pengacara Didie Alias. Bagaimanapun, Mak Wan langsung tidak tahu menahu dijemput untuk diberikan sumbangan tajaan berkenaan.

“Sememangnya, saya tidak tahu. Saya datang selepas dijemput Didie untuk menonton programnya. Saya menaiki Grab ke lokasi dan sampai sahaja, saya diserang sesak nafas. Saya mempunyai sakit asma, jadi mudah semput.

“Kemudian, saya dipanggil Didie dan diserahkan ‘mock-up’ sumbangan tajaan umrah. Saya terkejut, lalu jatuh dan pengsan buat seketika hingga dikejutkan oleh Enot.

“Alhamdulillah, rezeki saya. Saya dikatakan akan pergi selepas pandemik COVID-19 ini berakhir, mungkin sekitar tahun hadapan,” katanya.


Dayana Roza Bakal Bertunang Dengan Ahli Perniagaan

Bakal melangsungkan majlis pertunangan dengan jejaka pilihan hatinya yang juga merupakan seorang ahli perniagaan dalam masa terdekat, Dayana Roza mendedahkan dia mengenali bakal tunangnya, Adale Adham sejak enam tahun lalu.

Sedang giat melakukan persiapan, bagaimanapun Dayana masih merahsiakan tarikh majlis tersebut demi menjaga hati kedua-dua belah keluarga. Ujarnya, dia akan memberitahu bilakah majlis akan diadakan apabila tiba masanya nanti.

BACA: Jorge Lorenzo Kongsi Foto Mesra Dengan Dayana Roza Di Bali

“Memang dalam perancangan bertunang. Insya-Allah dalam masa terdekat ni. Tapi buat masa ini demi menjaga hati kedua-dua belah keluarga, saya tidak boleh beritahu tarikh lagi.

“Sekarang ini tengah buat persiapan. Insya-Allah tidak lama lagi saya akan beritahu nanti,” katanya kepada Astro Gempak.

Dalam pada itu, Dayana berkata bibit percintaan mereka hanya mula berputik pada tahun ini sebelum mereka berdua membuat keputusan melangkah ke fasa yang lebih serius. Malah, Dayana juga merancang untuk mengakhiri zaman bujangnya tahun ini juga.

Terdahulu, Dayana menerusi satu entri di Instagram berkongsi sekeping foto yang memaparkan mereka berdua mengenakan pakaian sedondon berwarna hitam.


Shukri Yahya Terpaksa Guna Duit Simpanan Sara Keluarga Ketika PKP

Susulan pelaksanaan Perintah Kawalan Pergerakan (PKP) pada 18 Mac lalu, ramai yang terjejas pendapatan termasuklah penggiat seni apabila segala aktiviti hiburan dan penggambaran terpaksa dihentikan.

Akui turut terkesan, Shukri Yahya memberitahu dia terpaksa menggunakan duit simpanannya untuk perbelanjaan keluarga sepanjang tempoh tersebut. Bagaimanapun, Shukri berkata banyak hikmah diperoleh daripada ujian tersebut.

“Sepanjang PKP saya lebih banyak meluangkan masa bersama keluarga dan tiada apa lagi boleh dilakukan memandangkan saya pun tiada bisnes.

“Jadi, terpaksalah guna duit simpanan sedikit dan isteri pun ada bantu melalui perniagaan dia. Bagi saya PKP tidaklah terjejas sangat cuma tiada apa yang masuk dan perlu bergantung pada simpanan sepenuhnya,” katanya kepada Astro Gempak.

Dalam pada itu, Shukri berkata dia kini sudah boleh menarik nafas lega apabila kerajaan sudah mula membenarkan industri beroperasi semula dengan SOP yang ditetapkan. Ujarnya, dia baru sahaja selesai penggambaran drama bersiri 7 Hari Mencintaimu musim kedua.

“Kalau sampai setengah tahun mungkin akan rasa terdesak dan pastinya semua akan rasa yang sama. Syukur kini pelakon sudah dibenarkan bekerja semula dan saya pun keluar mencari rezeki,” katanya.


Fynn Jamal Cuci Tangan, Tak Mahu Ambil Tahu Masalah Orang

Sebelum ini hangat diperkatakan mengenai Fynn Jamal susulan kenyataan berhubung isu rogol yang menimbulkan rasa kurang senang ramai pihak. Bimbang ‘pergi’ dalam keadaan tidak aman, Fynn Jamal memohon maaf di atas kenyataannya itu.

Selepas terpalit dengan kontroversi itu, Fynn menyatakan akan ‘cuci tangan’ dari mengambil tahu masalah sosial yang sering berlaku. Malah, bersedia untuk menutup sebarang bentuk bantuan dan sokongan yang dilakukan selama ini.

BACA: Bimbang ‘Pergi’ Dalam Keadaan Tak Aman, Fynn Jamal Mohon Maaf

“Alhamdulillah hari ini aku menemui kekuatan untuk buat keputusan penutupan segala jenis tempat perlindungan, bantuan motivasi dan kewangan untuk semua kes-kes yang biasa aku uruskan.

“Dari kes mengandung luar nikah, urusan cari keluarga untuk bayi orang susah, kes rogol haruan makan anak, date rape dan segala apa jua, hari ini aku benar-benar cuci tangan,” tulisnya.

Menurutnya, keputusan itu diambil kerana merasakan ianya jalan terbaik ketika ini dan juga tidak mahu lagi pening kepala memikirkan masalah sosial yang berlaku dalam masyarakat. Ujarnya, selepas ini dia hanya akan memberikan fokus kepada keluarganya sahaja.

“Insya-Allah dengan berlepas tangan begini, aku tidak perlu lagi memikirkan apa yang bukan hak aku pun untuk fikirkan.

“Inilah hadiah terbesar Allah bagi pada aku. Ujian ini benar-benar memberi ruang pada aku untuk keluar daripada semua ini. Tanpanya, susah weh,” tulisnya lagi.

Dalam pada itu, Fynn turut berterima kasih kepada suaminya yang sentiasa memahami dan sanggup ‘meminjamkan’ isterinya untuk sesuatu yang tidak perlu sebenarnya.


Last Call! Pra Tempah Online HUAWEI Nova 7 Pada 7 Julai Ini Untuk Nikmati Ganjaran 3X Ganda!

Gais! Tandakan kalendar anda dan setkan ‘alarm’ telefon pintar anda pada 7 Julai ini kerana HUAWEI Nova 7 akan datang kepada anda! Bukan itu sahaja, anda juga boleh pra tempah online HUAWEI WiFi AX3 dengan harga hanya RM299 pada hari yang sama.

Hanya untuk satu hari sahaja, anda boleh membuat pra tempah online HUAWEI Nova 7 dengan harga RM1,999 secara dalam talian di HUAWEI Store!

Dengan perkakasan dan perisian yang terbaik dalam satu produk yang luar biasa, HUAWEI Nova 7 ini turut dilengkapi dengan widget Petal Search yang telah dipasang sebelumnya dan dilengkapi dengan kamera 5G swafoto tahap Flagship. Kami pasti ini akan memberikan anda pengalaman yang tak dapat dilupakan.

Bukan itu sahaja, anda juga boleh membuat pra tempahan online HUAWEI WiFi AX3 pada harga hanya RM299 pada hari yang sama. Hebat kan?

Anda juga berpeluang menerima ganjaran tiga kali ganda bernilai RM1,571 sekiranya anda membuat pra tempahan online HUAWEI Nova 7 pada hari Selasa, 7 Julai 2020 bermula jam 12.00 tengah malam di HUAWEI Store. Siapa cepat dia dapat!

Dalam pakej ini anda boleh dapat sepasang pembesar suara mini, casing Nova 7, Video HUAWEI (di bawah pakej Dimsum), Penyimpanan Cloud 15GB (sah 12 bulan), Ganjaran Ahli bernilai sehingga RM1,000

*Ianya tertakluk terma dan syarat dan selagi stok masih ada. Jadi anda jangan lepaskan peluang keemasan ini ya!

Kejap! Bagi anda yang masih lagi berfikir dan perlukan masa untuk membuat pembelian, jangan risau! HUAWEI Nova 7 akan berada di seluruh negara di semua HUAWEI Experience Stores (HES) mulai 10 Julai ini. Jadi, bila-bila masa pun anda boleh buat pembelian.

Bagi pengguna HUAWEI mungkin dah kenal apa itu Petal Search Widget kan?

Kalau anda nak tahu, Petal Search Widget adalah search engine HUAWEI yang akan membantu anda mencari dan muat turun apps dan game.

Aplikasi ini kini dibuat lebih mudah, lebih cepat, dan sentiasa dikemaskini. Dan jangan tak tahu, dalam jangka masa beberapa bulan sahaja, HUAWEI AppGallery kini mempunyai 400 juta pengguna aktif bulanan, menjadikannya gedung aplikasi ketiga terbesar di dunia. Wow!

Bukan itu sahaja, ia turut dilengkapi dengan aplikasi terkenal di kalangan pengguna dari HUAWEI AppGallery seperti Maybank2u, Lazada, TikTok, Wechat dan banyak lagi. HUAWEI AppGallery adalah ‘one-stop place’ yang mempunyai semuanya dalam satu aplikasi sahaja. Sangat mudah!

Selain itu, terdapat dua langkah mudah bagaimana anda boleh mencari aplikasi kegemaran anda pada Petal Search Widget yang sudah dipasang pada HUAWEI Nova 7 anda.

Langkah 2: Sekarang anda dah boleh mula mencari, memuat turun dan memasang aplikasi kegemaran anda di HUAWEI Nova 7 anda!

Gais, kejap! Ada lagi…Sekiranya anda ingin memenangi HUAWEI FreeBuds 3, kunjungi halaman Facebook HUAWEI dan anda hanya perlu Like, dan Share video ke halaman Facebook anda! Anda boleh lihat videonya di sini. Cepat ya gais sebab peraduan ini berakhir pada 7 Julai. Dah tak ada banyak masa lagi!

Selain daripada Petal Search Widget, berikut adalah beberapa ciri yang ada pada HUAWEI Nova 7 yang serba baru ini:

HUAWEI Nova 7 hadir dalam dua variasi spektakuler iaitu warna Space Silver dan Midsummer Purple.

Untuk semua peminat fotografi di luar sana, HUAWEI Nova 7 hadir dengan Kamera Quad AI 64MP, Super Night Selfie 3.0, dan Mod Video Dual-View. Sudah tiba masanya anda upgrade media sosial anda!

Kini boleh diakses dengan Prestasi 5G oleh Kirin 985 5G Soc Chipset

SuperCharge 40W HUAWEI dapat mengembalikan kuasa hingga 75% ke telefon pintar anda hanya dalam masa setengah jam sahaja. Masa pengecasan lebih pendek tapi anda menggunakan telefon pintar anda lebih lama! Bestnya…

Dengan HUAWEI Share, HUAWEI Nova 7 membolehkan penyambungan lancar ke seluruh telefon pintar HUAWEI hanya dengan satu ‘tap’ sahaja. Anda boleh buat panggilan video dengan rakan HUAWEI yang lain dalam panggilan video 1080p Full HD dengan HUAWEI MeeTime.

Inilah saatnya untuk peminat HUAWEI bergembira! Dengan setiap pembelian HUAWEI Nova 7, anda dapat penuhi perut anda dengan makanan yang enak serta layanan yang luar biasa, bernilai sehingga RM1,000! Anda pilih sahaja makanan kegemaran anda. Antaranya adalah AirAsia Big, Baskin Robbin’s, Domino’s Pizza, Puma, Texas Chicken, Lazada, Free Fire dan banyak lagi!

Untuk maklumat lebih lanjut mengenai HUAWEI Nova 7, anda boleh terus pergi ke store HUAWEI hari ini. Dengan kelajuan 3x lebih pantas dan kapasiti 4x lebih besar, anda juga boleh membuat pra tempahan online HUAWEI WiFi AX3 dengan harga hanya RM299 untuk satu hari sahaja. Sebagai alternatif, ia juga akan berada di seluruh negara pada 10 Julai.

HUAWEI WiFi AX3 adalah Wi-Fi 6-enabled. Ini ditambah HUAWEI Nova 7 adalah pasangan yang sempurna kerana kedua-duanya dilengkapi dengan chipset Wi-Fi oleh HUAWEI, yang support frekuensi 160 MHz. Anda juga boleh sambung ke Wifi tanpa masukkan sebarang kata laluan!

Untuk Pra tempahan online HUAWEI Nova 7 dan HUAWEI WiFi AX3 pada 7 Julai ini, anda klik di sini atau link ini.

Bagi Jualan Pertengahan Tahun HUAWEI 2020 pula anda tekan link ini. Di sini anda boleh ‘cuci mata’ dengan pelbagai produk HUAWEI yang sangat amazing dengan harga yang sangat berpatutan.

Khas untuk anda yang nak tahu dengan lebih lanjut lagi mengenai HUAWEI Nova 7; telefon pintar serba baru ini, anda pergi ke laman Facebook HUAWEI.

Amacam? Dah ready ke untuk dapatkan HUAWEI Nova 7? Kami dah ready ni. Anda bila lagi?


“Dada Saya Leper Tapi Lebih Besar Dari Otak Korang”

Baru-baru ini hangat diperkatakan apabila Sharifah Sakinah memuat naik fotonya memakai gaun seksi menampakkan bahagian dadanya. Rata-rata netizen seakan terkejut dengan foto yang dimuat naik itu, malah ada yang meminta untuk memadamnya.

Malah, ada netizen bertanyakan adakah suaminya tidak marah berkongsikan berkenaan. Tidak kurang juga, posting berkenaan turut dihujani dengan komen lucah serta ada yang mengkritik saiz buah dadanya yang bersaiz kecil.

Tampil bersuara mengenai foto tersebut, Sakinah mengatakan mengapa perlu sibuk tentang rumah tangga orang dan jika netizen tidak suka boleh sahaja unfollow akaunnya di Instagram.

Mengulas mengenai komen netizen yang mengkritik dadanya leper, Sakinah berkata tidak baik menghina tubuh badan seseorang dan turut memberikan kata-kata pedas kepada mereka yang menghina fizikalnya.

“Kenapa deorang nak sibul hal rumah tangga orang. Butang unfollow ada dekat atas tu. Kalau tak tahu saya boleh ajar.

“Saya baca sebahagian komen, ada yang cakap dada saya leper. Sebenarnya tidak boleh menghina fizikal orang lain tubuh badan. Tak baik jugakla sebab seksi kan. Tapi sekurang-kurangnya lebih besar dari otak korang,” katanya.

Dalam pada itu, Sakinah mengakui kesilapannya kerana memuat naik gambar berkenaan. Ditanya mengapa tidak memadam gambar berkenaan, Sakinah berkata dia sudah melakukan kesalahan tersebut dan tidak langsung menegakkan tindakkannya itu.

“Takkan korang tak tahu saya suka perhatian? Nak tegakkan pun tak boleh. Saya tahu saya salah dan saya tidak lawan serta tidak menegakkan dengan berkata “Ini hidup saya”, “Itu antara saya dengan Tuhan”, saya tak pernah cakap macam tu.

“Lebih bagus dengan hanya meminta maaf sahaja. Pintu taubat masih terbuka dan saya minta semua orang untuk mendoakan saya jadi yang lebih baik,” katanya.


Mula Berpakaian Ketat, Zulin Aziz Disindir Suruh Tanggal Tudung

Tampil langsing dan berat badan menyusut, ramai yang terkejut dengan penampilan terbaru Zulin Aziz. Bagaimanapun, ada segelintir pihak tidak berpuas hati dengan kejayaannya itu sehingga menuduhnya sedut lemak dan gunakan bahan terlarang untuk kurus.

Bagaimanapun, Zulin berkata dia sudah terbiasa dengan kejian dan penghinaan netizen. Ujarnya, dia tidak memuaskan hati semua orang kerana apa sahaja dilakukannya pasti akan ada sahaja tak kena di mata netizen.

“Saya sudah terbiasa, lantaklah apa orang nak cakap. Saya tak boleh memuaskan hati semua orang. Cukup saya dan teman sekeliling tahu apa sebenarnya yang dilalui. Orang mengata saya, bila lagi nak kurangkan lemak?,”

“Ada yang menuduh cakap saya sedut lemak. Yang cakap saya ambil dadah pun ada. Ikutkan sejak Perintah Kawalan Pergerakan lagi, boleh tengok video keadaan saya masih tembam lagi. Ia adalah proses.

“Ketika awal, saya tak tunjuk gambar badan. Sampailah saya turun banyak kilogram, baru saya berani tunjuk sisi penuh badan. Tak apalah, ada sahaja yang tak kena pada mata netizen,” katanya kepada BH Online.

Zulin berkata ada diantara mereka menyindirnya dengan menyuruh menanggalkan tudung kerana sudah mula berpakaian ketat sejak berbadan langsing. Zulin mengakui adakalanya dia terleka dan teguran netizen membuatkan dia cepat sedar.

“Dalam hal ini, saya akui ada kalanya terleka dan tak perasan. Ia khilaf sendiri. Teguran orang buat saya tersentak dan lekas sedar. Saya tak marah, sebaliknya menghargai teguran membina.

“Tak saya nafikan memang ada yang sarkastik dan seolah-olah meminta saya buka tudung. Insya-Allah, saya minta dijauhi perkara itu,” katanya.


Ain Edruce Tak Malu Belajar Masak Dengan Suami

Sudah hampir tujuh bulan mendirikan rumah tangga dengan jejaka pilihan hatinya, Amirul Hafiz Mustaffa, pelakon dan pengacara Ain Edruce mengaku tidak malu belajar memasak daripada suaminya.

Menurut Ain, suaminya tahu bahawa dia tidak mahir dengan kerja dapur terutama memasak seperti wanita lain. Bagaimanapun pada tempoh Perintah Kawalan Pergerakan (PKP) yang lalu, Ain mengambil peluang untuk belajar memasak dengan suaminya.

“Sebelum bernikah lagi, Amirul memang tahu saya tak pandai sangat memasak. Namun, ia bukan isu kerana saya boleh belajar.

“Alhamdulillah, selama Perintah Kawalan Pergerakan (PKP) sejak Mac lalu, saya guna peluang tak kerja dan duduk di rumah dengan belajar memasak bersama Amirul,” katanya kepada Harian Metro.

Dalam pada itu, Ain mengakui bukan isteri sempuna namun meluahkan rasa syukur dia dan suaminya berusaha untuk saling melengkapi. Malah, suaminya sudi berkongsi resipi dan mengajarnya sehingga boleh memasak.

“Soal memasak ini, antara nak belajar dengan tidak sahaja. Saya gembira belajar memasak daripada suami berkaitan menu kegemarannya.

“Saya bukan isteri sempurna, tetapi di antara kami berusaha untuk saling melengkapi. Alhamdulillah, saya sedia memperbaiki kekurangan diri,” katanya.

Ain berkata dia dan suami kini semakin menyesuaikan diri dengan kehidupan berumah tangga. Ain turut menyifatkan suaminya seorang yang rajin dan sangat memahami. Kata Ain lagi, dia sangat bersyukur kerana dikurniakan suami sentiasa kerjayanya.


Siti Nurhaliza Teruskan Usaha Untuk Dapatkan Anak Kedua

Meskipun sibuk dengan pelancaran album terbarunya berjudul ManifestaSITI2020 , bagaimanapun Datuk Seri Siti Nurhaliza tetap akan meneruskan usaha untuk mendapatkan cahaya mata kedua yang diidamkan tahun ini.

Siti berkata dia tidak berhasrat untuk menangguhkan impian tersebut memandangkan sudah cukup bersedia ke arah itu. Ujarnya lagi, dia bukan lagi semakin muda dan perkara itu tidak boleh dilambat-lambatkan.

BACA: Lelaki Tak Siuman Tunjuk Anu Kembali Buat Onar Depan Rumah Siti Nurhaliza

Usaha untuk mendapatkan cahaya mata kedua akan tetap diteruskan seperti apa yang pernah saya kongsikan sebelum ini.

“Sama ada menerusi kaedah rawatan ataupun secara normal, hasrat ini tetap ada kerana saya sudah lama bersedia.

“Bagi saya, kerja tetap perlu berjalan dan hal keluarga pun mesti diteruskan. Lagipun, saya bukan semakin muda. Buat apa nak tangguh-tangguh,” katanya kepada Harian Metro.

Februari lalu, Siti menjalani pembedahan kecil di sebuah pusat perubatan swasta sebagai persediaan hamil. Prosedur itu dilakukan kerana Siti mengguna kaedah rawatan persenyawaan in-vitro (IVF) seperti yang dilakukannya ketika mengandungkan Siti Aafiyah, tiga tahun lalu.

Dalam pada itu, aebelum ini Siti juga menyatakan hasratnya untuk menimang anak lelaki pula. Bagaimanapun, dia menyerahkan rezeki zuriat itu kepada Allah dan cukup bersyukur jika diizinkan untuk hamil lagi.

“Kalau boleh nak sepasang iaitu lelaki pula lepas ini. Lagi pun, dah ada perempuan. Tapi, saya tetap berserah kepada Allah.

“Apa pun yang Allah berikan, saya bersyukur. Asalkan Allah izin saya hamil, saya terima saja sama ada anak lelaki atau perempuan,” katanya.


Demi Anak-Anak, Aliff Syukri Mahu Berubah Jadi Lebih Matang

Sering dikecam kerana video ‘pelik’ yang dikongsikan di Instagram, bagaimanapun sejak kebelakangan usahawan kosmetik, Datuk Seri Aliff Syukri dilihat tidak lagi memuat naik video yang boleh mencetuskan kontroversi.

Aliff berkata dia mahu membuka buku baru serta azam baru dengan mengurangkan perkongsiannya di Instagram miliknya. Malah, dia mahu berehat daripada media sosial dan memberi fokus pada keluarga serta perniagaan.

Sungguh tenang rasanya apabila berseronok bersama dengan keluarga… Ramai orang kata kenapa Dato tidak buat video yang pelik pelik. Bukan apa, saya rasa saya dah nak berehat dan nak fokuskan kepada keluarga. Maklumlah saya dah tua. . . Ini masanya saya memberikan tumpuan lebih kepada keluarga saya dan juga bidang resort @sugehhillresortjandabaik @sugeh.resort . Kalau boleh hari-hari nak macam ni sebabnya dah malas nak berfikir soal bisnes. .. Sudah 12 Tahun saya fokus kepada bisnes @dherbsholdingshq dan @as.legacymalaysia .. jarang ada masa untuk keluarga. Sekarang ni saya perlu berubah dan menjadi lebih matang khususnya kepada anak anak saya yang meningkat remaja. . . Saya takut nanti apabila mereka dah besar, saya akan terlepas peluang bersama dengan mereka. Doakan saya sekeluarga selamat dan juga gembira. Untuk melihat video yang lebih panjang lagi, korang boleh tengok di Youtube Tv Terlajak Laris… saya akan update.. Terima Kasih kerana sentiasa menyokong saya.

A post shared by  Ohabangkosmetik (@aliffsyukriterlajaklaris) on Jul 3, 2020 at 9:02am PDT

“Ramai orang kata kenapa saya tidak buat video yang pelik pelik. Bukan apa, saya rasa saya dah nak berehat dan nak fokuskan kepada keluarga. Maklumlah saya dah tua.

“Ini masanya saya memberikan tumpuan lebih kepada keluarga saya dan juga bidang resort. Kalau boleh hari-hari nak macam ni sebabnya dah malas nak berfikir soal bisnes. Sudah 12 Tahun saya fokus kepada bisnes, jarang ada masa untuk keluarga,” katanya.

Berkongsikan video bercuti bersama keluarga di sebuah pulau di Sabah, Aliff mengakui bimbang jika kesibukkan dunia membuatkan dia terlepas momen indah bersama anak-anak.

“Sekarang ni saya perlu berubah dan menjadi lebih matang khususnya kepada anak anak saya yang meningkat remaja.

“Saya takut nanti apabila mereka dah besar, saya akan terlepas peluang bersama dengan mereka. Doakan saya sekeluarga selamat dan juga gembira,” tulisnya.


Ibu Alyssa Kecewa Dituduh Menumpang Kesenangan Anak

Baru-baru ini hangat mengenai penyanyi dan bintang Youtube, Aryanna Alyssa Dezek yang berjaya membeli kereta idamannya Toyota Vellfire pada usia 12 tahun. Tidak menyangka mampu memiliki kereta itu pada usia muda dan mahu menghargai diri selepas bekerja keras.

Bagaimanapun, ada pula isu tidak sedap didengar apabila ada segelintir netizen menuduh ibu bapa kanak-kanak itu tidaak pandai menguruskan duit anak mereka kerana membeli kereta bukanlah pelaburan yang wajar.

BACA: Baru 12 Tahun Mampu Beli Vellfire, Alyssa Tiada Niat Menunjuk

Tampil menjelaskan perkara itu, ibu Alyssa iaitu Suzanne Dezek berkata mereka menghormati anaknya itu yang mahukan sebuah kenderaan bagi memudahkan perjalanan kerjayanya dan keselesaan apabila berjalan jauh.

“Pada saya duit tu duit dia, jadi dia yang nak beli Vellfire untuk memudahkan dia pergi penggambaran dan travel jauh untuk keselesaan dia.

“Bab rumah tu kita dah sediakan untuk Alyssa dan adik. Suami saya dah belikan. Simpanan pun memang ada untuk dia sambung belajar,” katanya kepada mStar Online.

Dalam pada itu, Suzanne turut meluahkan rasa kecewa apabila ada netizen menganggap dia dan suaminya mahu menumpang kesenangan anaknya itu. Jelasnya, mereka tidak perlu bergantung pada pendapatan anaknya itu kerana suaminya bekerja sebagai ketua jurutera kapal.

“Sebab rata-rata netizen cakap saya dan suami yang nak pakai kereta tu. Padahal tu kehendak dia sendiri, mungkin mereka tak tahu ayah Alyssa bekerja sebagai ketua jurutera kapal. Ayah dia pun mampu,” luahnya.

Bagaimanapun, Suzanne berkata dia tidak mengendahkan segala kecaman dan tidak menyalahkan netizen yang tidak mengetahui tentang latar belakang keluarga mereka.

“Tak apa la itu hak mereka nak komen apa pun, mungkin mereka tak tahu siapa ayah Alyssa. Yang kenal rapat dengan keluarga kami saja yang tahu. Saya fikir positif sahaja,” katanya.


“Akhyar Kelakar, Baik Hati, Saya Sentiasa Tergelak”

Ramai mengetahui tentang hubungan mesra pelakon Eyka Farhana dengan pemain bola sepak Johor Darul Takzim (JDT), Akhyar Rashid. Malah, sejak kebelakangan ini kedua mereka dilihat semakin terbuka berkongsi kisah mereka di media sosial.

Malah, hubungan mereka hangat diperkatakan apabila Eyka berkongsikan gambar bersama seorang lelaki. Meskipun gambar itu dari belakang, namun rata-rata netizen yakin bahawa individu tersebut dipercayai Akhyar.

BACA: Foto ‘Bercumbu’ Eyka Farhana & Janna Nick Dikritik Galakkan LGBT

Enggan terlalu terbuka kongsikan soal cinta, Eyka berkata dia dan Akhyar masih dalam proses mengenal hati budi masing-masing. Bagaimanapun, pelakon berusia 25 tahun itu akui senang dengan Akhyar dan menyifatkan jejaka itu seorang yang baik hati.

“Cuma, apa yang boleh saya katakan, Akhyar seorang lelaki yang kelakar, baik hati dan paling utama, mementingkan keluarga.

“Jika berbual dengannya, saya akan sentiasa tergelak dengan telatahnya sepanjang masa,” katanya kepada BH Online.

Walaubagaimanapun, Eyka berkata tidak menolak ketentuan takdir sekiranya berjodohan dengan jejaka berusia 21 tahun itu. Ujarnya, dia juga mengharapkan pengakhiran yang baik dan meminta agar mendoakan yang baik-baik sahaja.

“Saya hanya mengikut rentak dalam hubungan. Pastinya, saya mengharapkan pengakhiran yang baik. Saya percaya ada jodoh pasti tak ke mana. Doalah yang baik-baik,” katanya.


Hawa Rizwana Kesal Dituduh Penyondol Lelaki

Namanya kini semakin dikenali ramai, penyampai berita dan pengacara Wanita Hari Ini iaitu Hawa Rizwana kesal apabila menerima mesej berbaur hinaan malah turut dituduh sebagai wanita perampas atau penyondol lelaki.

Hawa menyifatkan tuduhan itu sangat keterlaluan dan ia hanya dilakukan oleh mereka yang mempunyai masalah mental. Hawa turut berasa hairan mesej yang dihantar itu kerana dia tidak pernah menganggu sesiapa.

“Saya pun tak faham apa maksud dia. Rasanya saya tak pernah kacau sesiapa pun, mungkin dia saja nak mulakan kontroversi. Bila buka DM tu, rupanya dah banyak mesej sama telah dihantar sebelum ini.

“Kita tak boleh nak anggap semua orang yang menggunakan media sosial ni waras, mungkin dia tak sihat jadi buat apa saya nak marah,” katanya kepada mStar Online.

Bagaimanapun, Hawa berkata dia tidak marah mahupun berdendam dengan individu berkenaan sebaliknya menganggap perkara itu sebagai satu cabaran untuk dia berada dalam dunia penyiaran.

“Memang selalu dapat pun benda-benda macam tu. Awal-awal dulu tak sangka la orang macam tu wujud di dunia ini.

“Saya tak ambil peduli sangat perkara ini kerana ia tidak memberi tekanan pun kepada saya. Alhamdulillah Allah kuatkan hati saya untuk berdepan ujian ini,” katanya.


“Bini Boleh Cari Baru Tapi Anak Tak Boleh”

Meskipun berdepan kemelut rumah tangga, Sharnaaz Ahmad sanggup mengetepikan konflik antaranya dengan isteri, Noor Nabila demi anak kesayangan mereka, Jebat Jayden.

Menyerahkan kepada mahkamah mengenai status rumah tangganya, Sharnaaz berkata dia kini bahagia menjalani kehidupan memandangkan tiada lagi halangan untuk bertemu dengan anaknya.

“Selama ini saya fight untuk anak, tapi hari ini saya sudah dapat bersamanya semula tanpa sebarang halangan. Bagi saya hal anak ini keutamaan dan perkahwinan jatuh nombor dua,” katanya kepada mStar Online.

Kini meluangkan masa tiga kali sehari bertemu anaknya, Sharnaaz mengucapkan terima kasih kepada Nabila. Ujarnya, isteri boleh diganti tetapi anak tiada galang ganti.

“Saya bersyukur Nabila menjadi ibu kepada Jebat dan saya bersyukur kerana dapat jumpa Jebat masa halangan. Itu dah cukup buat saya seronok.

“Apabila Nabila beri keizinan saya berjumpa Jebat, saya dah cukup berterima kasih, kalau tidak saya rasa macam tak betul.

“Saya tak mahu Jebat rasa kehilangan seorang bapa. Demi Allah, apa saya buat ini semua hanya untuk anak. Isteri boleh ganti tapi anak tidak sama sekali,” katanya.


Saharul Ridzwan Akui Pernah Boros Berbelanja Sampai Berhutang

Tidak malu untuk mengaku pernah mengalami zaman kejatuhan selepas selepas berdepan masalah kewangan pada 2017, Saharul Ridzwan berkata perkara itu terjadi kerana salahnya sendiri yang boros berbelanja.

Saharul berkata ketika itu dia berdepan kehidupan sukar sehingga terpaksa meminjam wang dalam jumlah yang banyak untuk meneruskan kelangsungan hidup. Malah, dia terpaksa menjual barangan dan koleksi peribadi untuk menampung kehidupan.

“Semuanya salah sendiri kerana saya tidak beringat. Bayangkan, pendapatan yang diperoleh dengan berlakon habis begitu sahaja. Saya boros berbelanja dan menghabiskan wang untuk perkara bukan-bukan dan tak menentu. Akhirnya, saya terdesak meminjam duit dengan kawan.

“Lebih menyedihkan, momen kronik dalam hidup berlaku selepas isteri melahirkan anak sulung, Muhammad Luth Ali. Saat itu, saya sampai tahap menjual barangan, nak gadai koleksi peribadi dan catu bawa duit RM30 sehari,” katanya kepada BH Online.

Katanya, dia mula tersedar apabila melihat Ali membesar depan mata dan nekad untuk berubah demi anaknya. Dalam masa yang sama, dirinya masih bergelut dengan ketiadaan wang ringgit.

“Saya anggap kehadiran Ali yang semakin membesar membakar semangat untuk keluar daripada zon tidak selesa. Saya tetapkan dalam diri Ali menjadi penyebab besar untuk saya berubah.

“Saya mula menyimpan duit untuk masa depan. Saya mula fikirkan masa depan keluarga. Adakah dengan berlakon semata-mata atau saya perlu jaminan lain. Saya keluarkan produk pada 2019. Saya percaya inilah waktu terbaik untuk terus merencana masa depan,” katanya.

Dalam pada itu, Saharul berkata rakannya, Fizo Omar menjadi individu yang berada di sisi dan banyak membantu ketika berdepan kegetiran hidup. Dedahnya, dia berjaya melunaskan hutang dan kini hanya tinggal hutang dengan bank sahaja.

“Saya akhirnya berjaya melunaskan hutang piutang. Cuma, kini tinggal hutang dengan bank sahaja. Alhamdulillah, hutang lain diselesaikan. Saya anggap ini adalah pencapaian terbaik,” katanya.

Saharul dan isteri, Qaabila Deena Emir Mohammed Akif Emir berkahwin pada 16 September 2016 dan dikurniakan dua cahaya mata, Ali dan Fateema Azzahra.


Dituduh Tak Ingat Ayah, Anak To’ki Dedah Cerita Sebenar

Baru-baru ini tular mengenai kehidupan penyanyi terkenal era 90-an, To’ki yang tinggal di sebuah pondok usang di pinggir hutan. Namun, lain pula isu dibangkitkan netizen yang tertanya-tanya kemana anak-anak penyanyi itu dan mengapa tidak membantu bapa mereka.

Didakwa tidak ingat pada bapa kandung, anak kedua hasil daripada pernikahan To’ki dengan isteri terdahulu iaitu Noor Hidayah tampil bersuara. Tiada niat memburukkan, Hidayah berkata langkah itu diambil demi kepentingan ibu dan adik-beradiknya.

BACA: Ustaz Ebit Sebak Lihat Kehidupan Daif To’ki Tinggal Di Pondok Kecil

Menurut Hidayah kali pertama dan terakhir dia bertemu To’ki adalah ketika penyanyi tersebut menjadi wali nikahnya empat tahun yang lalu. Sejak bapadanya berpisah dengan ibunya sejak 16 tahun lalu, itu merupakan kali pertama dia menatap wajah To’ki.

“Orang cakap kami tidak ingat ayah dan lupa diri selepas hidup senang. Tapi mereka tidak tahu apa yang kami lalui sebelum ini.

“Saya harap apa yang saya luahkan ini dapat memberi penjelasan kepada orang ramai bahawa kami bukanlah seperti apa yang dianggap mereka,” katanya.

Mendedahkan kisah sedih kehidupan mereka bersama ibu selepas ditinggalkan ayah sejak 16 tahun lalu, Hidayah berkata ibunya selama ini yang bersusah payah mencari rezeki dan menghantar mereka ke sekolah dan universiti tanpa kehadiran ayah disisi ketika itu.

Hidayah berkata ketika zaman kegemilangan bapanya, ibu dan adik beradiknya ditinggalkan tanpa ada apa-apa. Ujarnya ketika itu bapanya sudah berkahwin dengan isteri baru dan tidak langsung mengejuk mereka apatah lagi memberi nafkah.

Bagaimanapun, Hidayah berkata dia dan adik beradik tidak pernah berdendam dan mendoakan yang terbaik buat ayah kandungnya itu. Ujarnya, apa yang dilalui bapanya itu mungkin salah satu dugaan atas apa yang dilakukan suatu ketika dahulu kepada mereka.

“Sudah tentu saya sedih melihat keadaan ayah, tapi itu jalan yang dia pilih. Mungkin itu juga dugaan atas apa yang dilakukan ke atas kami.

“Kami doakan yang terbaik buat ayah. Kami mahu ayah mendapat kehidupan yang lebih baik. Sebenarnya, kami semua selalu ingat pada ayah. Buruk macam mana pun, ayah tetap ayah kami,” katanya.

Dalam salah satu kenyataanya, To’ki telah meminta maaf kepada semua pihak yang pernah terguris kerananya pada masa lampau dan enggan memanjangkan lagi segala dakwaan-dakwaan yang dilakukan oleh orang ramai.

Hasil perkahwinan terdahulu, To’ki mempunyai lima orang anak.  Anak sulungnya kini berusia 28 tahun iaitu Mohd Hafizi, Noor Hidayah,27, Noor Husna,22, Noor Aishah,21, dan Mohd Hairi Hanis, 18.


Netizen Tuduh Ayda Jebat Tinggal Sebumbung Dengan Tunang

Selepas mengikat tali pertunangan dua bulan lalu, Ayda Jebat dan Nabil Mahir sering memuat naik video momen mesra mereka dan banyak menghabiskan masa bersama sepanjang tempoh Perintah Kawalan Pergerakan Pemulihan (PKPP).

Namun timbul isu tidak sedap didengar apabila netizen membuat spekulasi pasangan itu tinggal sebumbung. Malah, netizen itu turut berkongsikan pengalamannya dimana ketika dia bertunang dahulu tak boleh sering berjumpa seperti pasangan tersebut.

“Seronoknya belum kahwin boleh satu rumah walaupun realiti ada ramai di rumah, ni berdua saja dalam video. Dulu-dulu aku bertunang jangan harap dapat jumpa macam ni selalu,” tulisnya.

Tidak hanya berdiam diri, komen netizen itu dibalas oleh Ayda Jebat berhubung tuduhan berkenaan. Ayda berkata dia masih tidak berani untuk keluar rumah dalam keadaan pandemik COVID-19 masih belum pulih sepenuhnya dan lebih selamat jika jumpa di rumah.

“Kita masih tak berani nak keluar sangat, takut. Jadi lebih baik jumpa, mesyuarat, penggambaran di rumah. Lebih selamat dan selesa. Tak perlu pakai mask dan sanitizer,” tulisnya.

Untuk rekod, Ayda dan Nabil mengikat tali pertunangan secara dalam talian pada 28 April lalu.


Tak Buka Dompet & Telefon Suami, Rahsia Rumah Tangga Bahagia Nia Ramadhani

Sebut sahaja nama Nia Ramadhani, pasti ramai teringat pelakon itu mencipta nama menerusi drama sinetron Bawang Putih Bawang Merah. Hampir 10 tahun mendirikan rumah tangga dengan usahawan Ardi Bakrie, Nia mengakui ada masanya hubungan mereka turut diuji.

Namun, Mia berkata dia mempunyai cara tersendiri untuk memastikan hubungannya dengan suami kekal harmoni. Ujarnya, komunikasi dalam hubungan suami isteri sangat penting kerana pasangan kita tidak boleh baca fikiran kita.

“Saya tak suka apabila ada masalah kita bertanya kemudian pasangan hanya mendiam diri. Sikap begitu tidak akan menyelesaikan masalah.

“Pasangan kita bukannya ada kuasa psikik, boleh baca apa dalam fikiran kita. Jadi bukan salah dia, tapi salah kamu kerana tidak beritahu apa yang kamu tak suka,” katanya.

Nia memberitahu dia masih berpegang pesanan ayahnya dalam menjaga keharmonian rumah tangga jangan memeriksa telefon bimbit dan dompet suami. Malah, Nia mengakui sejak 10 tahun lalu dia tidak pernah buka dompet dan telefon suaminya.

“Nasihat papa sebelum berkahwin, dia pesan supaya saya tak buka dompet dan telefon milik suamu. Bukan sebab takut pasangan kita berbohong atau apa, cuma kalau kita jenis kuat cemburu takut mesej perbualan biasa akan jadi masalah besar.

“Sampai sekarang saya tak pernah buka dompet dan telefon suami, tak mahu lihat,” katanya.

“Nia Ramadhani dan Ardi Bakrie bernikah pada 1 April 2010 dan kini memiliki tiga orang anak iaitu Mikhayla Zalindra Bakrie, Mainaka Zanatti Bakrie dan Magika Zalardi Bakrie.


“Bodoh Kalau Kahwin Lepas Tu Cerai Semata-Mata Nak Jadi Janda”

Selepas hampir dua tahun menjanda, Nonny Nadirah kini sedang meniti bahagia apabila sedang menjalin hubungan istimewa dengan pelakon Niezam Zaidi. Bagaimanapun, ada sahaja pihak seolah-olah iri hati dan tidak boleh melihat dia gembira.

Menerusi Instagram, Nonnye meluahkan rasa kesal mengenai pihak yang mengecam, memfitnah dan cuba untuk menjatuhkannya. Noony berkata tiada siapa inginkan perceraian dan ia perbuatan bodoh jika berkahwin kemudian bercerai semata-mata nak dapat status janda.

“Terima kasih kerana telah memenuhkan saham akhirat saya. Semoga kita semua diberikan taufik dan hidayah. Fitnah dunia akhir zama, benda yang tak ada boleh di adakan.

“Korang iri bila tengok aku happy, mulalah kecam fitnah sana sini. Tiada siapa yang inginkan penceraian. Bodohnya aku seorang yang dulu bujang lepas tu kahwin dan cerai semata-mata untuk dapat status janda,” tulisnya.

Nonny turut menitipkan pesanan kepada mereka di luar supaya sentiasa bersangka baik dengan Allah dan juga manusia. Malah turut berpesan kepada mereka yang belum mempunyai pengalaman dalam rumah tangga supaya mempersiapkan diri dan mengumpul ilmu sebanyak yang boleh.

Nonny mendirikan rumah tangga dengan Mustain Adnan pada 18 Mac tahun lalu di Kota Kinabalu, Sabah selepas sembilan tahun berkenalan. Bagaimanapun, rumah tangga mereka dikhabarkan hanya bertahan tidak sampai setahun.


Ustaz Ebit Lew Sedia Khidmat Van Jenazah & Ambulans Percuma

Terus berbakti untuk membantu masyarakat, pendakwah terkenal Ustaz Ebit Lew memaklumkan beliau telah membeli dua buah van bagi kegunaan perkhidmatan secara percuma dimana sebuah van digunakan untuk membawa jenazah dan satu lagi dijadikan ambulans.

Menerusi perkongsian di Facebook, Ustaz Ebit meluahkan rasa syukur di atas perancangannya itu dan memberitahu kedua-dua van tersebut diberi pakai kepada mereka yang memerlukan tanpa sebarang bayaran akan dikenakan.

BACA: Ustaz Ebit Lew Tak Hirau Letih Asal Dapat Ziarah Pusara Ibu

Berkongsikan pengalamannya, Ustaz Ebit berkata semasa arwah ibunya meninggal dunia sukar untuk mencari van jenazah ketika itu. Bagaimanapun, segala urusan dipermudahkan dan akhirnya dapat van jenazah untuk membawa ibunya disemadikan di kampung.

Dalam entri itu juga, Ustaz Ebit turut menyertakan nombor telefon untuk dihubungi bagi mereka yang memerlukan perkhidmataan van berkenaan secara percuma.

Dalam satu perkongsian terbaru, Ustaz Ebit memaklumkan van jenazah itu sudahpun melakukan tugasan pertama dengan membawa satu jenazah dari Klang, Selangor untuk dibawa pulang ke Pasir Mas, Kelantan lewat malam tadi.

Diruangan komen, rata-rata netizen meluahkan rasa syukur dan berterima kasih di atas usaha murni Ustaz Ebit yang tidak tahu erti penat lelah untuk membantu mereka yang memerlukan. Malah, ramai yang mendoakan agar ustaz Ebit dimurahkan rezeki oleh Allah.


Aliff Syukri Dah Penat Berniaga, Nak Duduk Rumah?

Meskipun bergelar usahawan berjaya, namun Datuk Seri Aliff Syukri mengakui dia rasa penat untuk meneruskan perniagaan yang diusahakannya itu selama ini, apatah lagi perlu berdepan dengan perangai manusia yang suka mengambil kesempatan ke atas dirinya.

Luahnya, bermacam-macam perkara dilaluinya termasuklah ada dikalangan pekerjanya yang pecah amanah dan mencuri duit. Ujarnya, dia merasa lelah berdepan semua itu sehingga mahu duduk di rumah sahaja.

“Penat berniaga..bila kita buat bisnes, ada orang cuba mengambil kesempatan, pekerja pecah amanah, mencuri duit bertahun-tahun.

“Siap memfitnah dan memburuk-burukkan saya. Itu yang saya agak terkilan, sampai terdetik nak duduk rumah sahaja. Saya pun rasa nak suruh isteri urus bisnes kosmetik sahaja, saya malas nak ke depan dah,” katanya ketika dihubungi Astro Gempak.

Sebelum ini menerusi Instagram, Aliff ada berkongsikan luahan mengkaui sudah penat berniaga selama 12 tahun. Katanya, selama ini dia banyak membantu orang lain untuk berjaya tetapi sering ‘ditikam belakang’.

“Kadang kala saya terfikir untuk duduk di rumah sahaja habiskan duit yang mana ada sebab penat nak buat bisnes nak bantu orang berjaya bersama tapi kita pula yang dimakan.

“Terima kasih kepada anda yang dah makan saya. Susah nak percaya percaya semua sekarang, banyak sangat talam dua muka,” tulisnya.

Dalam pada itu, kata Alif, dia masih lagi menunggu hasil siasatan pihak polis berhubung isu pekerjanya yang pecah amanah baru-baru ini.


“Kalau Dah Okay, Dah Kuat, Baru Kak Lina Akan Kongsi”

Sebelum ini sering memuat naik foto Outfit of the Day (OOTD) di Instagram, namun sejak kebelakangan ini jarang pula Elly Mazlein berkongsikan foto sehingga menimbulkan spekulasi di kalangan bahawa dia kini berbadan dua.

Bagaimanapun, Elly atau lebih mesra disapa dengan panggilan Kak Lina itu berkata masih terlalu awal untuk berkongsikan berita mengenai kehamilan itu. Elly memberitahu apabila tiba masanya nanti dia akan beritahu kepada umum.

“Kalau dah okay, dah kuat, dah sah, Kak Lina akan kongsikan. Masih awal lagi untuk bercerita pun,” katanya kepada Harian Metro.

Dalam pada itu, Elly turut memohon kepada peminat-peminat supaya mendoakan kesejahteraannya serta dikurniakan rezeki cahaya mata secepat mungkin.

“Doakan Kak Lina ya. Kalau ada berita mengenai kehamilan, Kak Lina akan kongsikan. Jadi, doakan kesejahteraan dan semoga dikurniakan rezeki cahaya mata,” katanya.

Elly Mazlein mendirikan rumah tangga dengan jejaka pilihannya, Mohd Azlan Che Noh merupakan seorang guru pada Januari lalu. Menerusi perkahwinan terdahulu, Elly dikurniakan seorang cahaya mata perempuan, Putri Sara Sefhia kini berusia empat tahun.


Fathia Latiff Dedah Kekasih Curang Punca Buka Tudung

Kembali berhijab sebelum Ramadan lalu dan mahu memperbaiki diri menjadi insan yang lebih baik, Fathia Latiff berkata keputusannya untuk bertudung semula dibuat selepas menyedari tanggungjawabnya sebagai wanita Islam.

Menurut Fathia, pergaulannya dengan rakan-rakan yang berbeza agama mambuatkan dia lebih mengenali dirinya sendiri dan asal usul dimana seorang wanita Islam wajib bertudung.

“Saya banyak bergaul dengan orang bukan Islam dan ketika itu terdetik siapa diri ini. Ketika solat, saya rasa macam tenang. Baru sedar rupa-rupanya saya ni orang Melayu Islam yang kena pakai hijab.

“Saya macam tahu asal-usul. Saya tengok orang lain tak pakai rasa macam cemburu juga. Tapi saya orang Islam, kena pakai tudung dan tak boleh ikut orang lain. So, saya mula pakai masa bulan Ramadan.

“Masa saya tak pakai tudung ras macam tak sedap hati. Sekarang Alhamdulillah, I feel relax and more like contented,” katanya.

Menerusi temubual bersama Caprice, Fathia turut bercerita pengalaman kali pertama dia membuat keputusan berhijab pada tahun 2016. Ketika itu dia sedang berseronok di pusat karaoke dan melihat perkara menakutkan seolah-olah satu teguran agar dia menutup aurat.

“Sebenarnya rasa hidup macam tak bermakn. Tiba-tiba saya rasa nak berhijab, masa itu tengah karaoke. Tengah menyanyi saya boleh nampak benda-benda yang tak best. Saya gementar dan takut gila. Saya ambil selimut, tutup kepala.

Dalam pada itu, Fathia mendedahkan dia bertindak membuka tudung tahun lalu kerana mempunyai masalah dengan bekas kekasihnya. Fathia mengakui ketika itu dia marah dan memberontak kerana lelaki.

“Saya rasa marah dan memberontak kerana seorang lelaki yang kantoi mesej dengan wanita lain. Ketika itu saya fikir kenapa jadi baik tapi orang lain buat jahat pada saya,” katanya.


“Saya Seorang Muslim, Tahu Jaga Iman”

Baru-baru ini, hangat diperkatakan apabila Harith Iskander memuat naik gambar memegang seekor anjing. Harith memberitahu dia telah mengambil anjing kudung sebagai anak angkat selepas diselamatkan oleh seorang wanita beragama Islam.

Akui menerima kritikan dan kecaman melampau daripada netizen, menerusi perkongsian di Instagram Harith berkata dia tidak terkesan sebaliknya yakin dengan nilai-nilai murni dalam ajaran Islam.

Her life has been tragic from the beginning. Abandoned and abused she should not have survived … but because of kind souls who rescued her, she did. And she's a fighter. I have to say that despite her tough beginnings she is one of the most loving animals I have ever come across. If i am in a position where i can help a dog with 2 legs live a better life, I would help because the Islam I believe in allows for compassion and kindness and me taking care of a dog and me knowing how to manage my faith should have no affect on how other people deal with theirs. I won't comment on all the abuse and slander thrown my way by some people (which is not surprising) but I will thank all those who have shown support and compassion for Marvella's plight .. and yes, that has come from many Muslims as well. I'm a muslim, my faith is in islam, and I believe in being humane. #marvellathewonderdog #survivor Thank you @nurullainabdulhamid @dogwheelchairmalaysia

A post shared by  Harith Iskander™? (@harithiskander) on Jul 2, 2020 at 4:12am PDT

“Saya bantu kerana saya percaya Islam menggalakkan kebaikan, saya menolong seekor anjing dan pada masa yang sama saya tahu menjaga iman. Saya rasa ia tak memberi kesan kepada cara orang lain menjaga iman mereka,” tulisnya.

Dalam ada itu, Harith mengucapkan terima kasih kepada mereka yang telah memberi sokongan kepadanya membantu menjaga anjing berkenaan. Harith menegaskan dia seorang Muslim dan ada iman dalam Islam.

“Saya tak mahu komen tentang perkara negatif yang ditujukan kepada saya, tetapi saya mahu ucapkan terima kasih kepada mereka yang memberi sokongan untuk saya membantu Marvella, dan ya, ramai juga rakan-rakan Muslim yang turut memberi sokongan.

“Saya seorang yang beragama Islam, saya ada iman dalam Islam, dan saya percaya dengan sifat berperikemanusiaan,” tulisnya lagi.

Terdahulu, Harith memberitahu tindakan seorang wanita beragama Islam menyelamat anjing jalanan itu telah menyentuh hatinya dan isteri dan menyuarakan hasratnya untuk menjadikan anjing yang dipanggil Marvela itu sebagai haiwan angkat mereka.

Difahamkan, Marvella adalah anjing yang tidak mempunyai kedua dua belah kaki depan dan pernah dibuli serta dipukul orang dahulu.


Aedy Ashraf Patuh SOP, Nak Batuk Pun Pergi Tandas

Memuji tindakan pelakon dan kru yang mengamalkan norma baharu sepanjang di set penggambaran, pelakon Aedy Ashraf menyatakan tindakan ini merupakan langkah tebaik bagi menjaga kebersihan semua kru yang terlibat.

Aedy berkata dengan adanya Standard Operation Procedure (SOP) ia meningkatkan lagi kesedaran dalam menjaga kebersihan. Aedy berkata jika sebelum ini orang ramai bersin dan batuk sesuka hati namun kini lebih peka dengan keadaan sekeliling.

“Bagi saya sangat bagus apabila adanya SOP baharu bagi kru produksi penggambaran kerana boleh meningkatkan kesedaran tentang kebersihan.

“Kalau dulu orang boleh bersin dan batuk sesuka hati sekarang lebih cermat dan berhati-hati. Nak batuk pun pergi tandas dan tutup mulut,” katanya kepada Astro Gempak.

Dalam pada itu, Aedy berkata dia tidaklah paranoid tetapi sanitizer dan topeng muka menjadi peneman setianya sepanjang di set penggambarannya sebagai langkah berjaga-jaga.

“Tak adalah saya paranoid beriya-iya, cukup sekadar sanitizer dan mask sepanjang masa. Asalkan kita menjaga kebersihan itu dah memadai,” tambahnya.


Syafie Naswip Muak Isu Rogol Jadi Modal Netizen Berbalah

Baru-baru ini hangat diperkatakan apabila Fynn Jamal seolah menyalahkan penampilan wanita punca gangguan seksual yang berlaku kepada mereka. Bagaimanapun, Wardina Safiyyah membidas kenyataan Fynn itu dan mengatakan bahawa perogol sepatutnya dipersalahkan.

Bosan dengan isu rogol yang menjadi topik bualan netizen, Syafie Naswip meminta orang ramai berhenti berbalah mengenai perkara itu. Syafie berpendapat punca terjadi perbuatan terkutuk itu bukan daripada lelaki atau wanita tetapi kurangnya didikan.

“Berhenti salahkan jantina. Kau salah lelaki, kau salah perempuan. Bukan tentang jantina tetapi itu pilihan masing-masing dan cara didikan macam mana.

“Apabila beri ceramah, teguran, nasihat, video komen atau sebagainya, jangan cakap atau tulis lelaki semua perangai macam ****. Perempuan semua perangai macam ****. Jangan begitu,” tulisnya.

Dalam pada itu, Syafie turut menasihati netizen agar menggunakan platform laman sosial secara matang dan bukan menjadikan ruangan komen sebagai tempat untuk melepaskan kebencian kerana ianya tindakan tidak wajar.

“Gunakan akal dan tujuan itu ke arah kasih sayang, jangan gunakan insta dan ruangan itu sebagai baja kebencian. Kalau kau nak benci lelaki atau perempuan, then kau seorang saja,” katanya.

Terdahulu, hangat diperkatakan kenyataan Fynn Jamal seolah menyalahkan penampilan wanita punca gangguan seksual. Malah, Fynn turut mengaitkan filter di media sosial dengan jenayah rogol.

Susulan kenyataannya itu, Wardina turut meminta Fynn untuk memohon maaf kepada semua dan menyeru Fynn untuk bersimpati ke atas mangsa rogol memandangkan perogol yang harus dipersalahkan.


Bimbang ‘Pergi’ Dalam Keadaan Tak Aman, Fynn Jamal Mohon Maaf

Umum mengetahui baru-baru ini hangat diperkatakan mengenai penyanyi Fynn Jamal susulan kenyataan berhubung isu rogol yang menimbulkan rasa kurang senang dikalangan netizen dan ramai pihak.

Bagaimanapun menerusi Instagram, Fynn Jamal memaklumkan dia akan menjalani prosedur pembuangan sista (cyst). Bimbang andai ditakdirkan meninggal dunia dalam keadaan tidak aman, Fynn memohon maaf di atas kenyataannya sebelum ini.

“Saya tak mahu tinggalkan dunia dalam keadaan tak aman dan kesal. Takut apa yang terbaki menjadi punca tak diterima Allah pula.

“Maaf salah dan silap daripada pihak aku jika ia tak selari dengan apa Allah syariatkan dan untuk semua yang ada salah dan silap. Jangan serabut-serabut, daripada belah aku, halalan toiyiban,” tulisnya.

Dalam pada itu, Fynn berkata dia menyerahkan semuanya kepada Allah. Fynn turut mendoakan agar jaga diri baik-baik dan menitipkan pesanan menjaga hubungan dengan Allah kerana Allah pasti akan jaga kita.

Terdahulu, hangat diperkatakan kenyataanFynn Jamal seolah menyalahkan penampilan wanita punca gangguan seksual yang berlaku kepada mereka. Malah, Fynn turut mengaitkan filter di media sosial dengan jenayah rogol.


5 Tahun Beroperasi, Elfira Loy Sedih Kafe Terpaksa Ditutup

Umum mengetahui pelakon Elfira Loy mempunyai perniagaan kafe iaitu Love Me Sevendays. Bagaimanapun, selepas lima tahun beroperasi Elfira terpaksa membuat keputusan menutup kafe miliknya itu.

Berkongsikan berita sedih itu di akaun Instagram, Elfira berkata penutupan kafe itu dibuat bukan disebabkan pandemik COVID-19 tetapi kerana sukar untuk memberi komitmen terhadap perniagaan itu.

“Mengimbau semula pada hari pertama saya mendapat kunci kedai hingga hari terakhir. Saya simpan berita ini agak lama sebab saya sendiri tak pasti nak teruskan atau tidak.

“Bukan disebabkan pandemuk ke apa tapi sebab utama saya tidak boleh lakukan 10 kerja dalam satu masa dan lepaskan tanggungjawab kepada orang lain. Jadi ini adalah keputusan terbaik. Sedih tapi saya rasa ini adalah yang terbaik,” katanya.

Elfira turut mengucapkan terima kasih kepada pelanggan yang pernah datang ke kafe tersebut dan sentiasa memberikan sokongan. Malah, Elfira turut memohon maaf jika ada menggores hati pelanggannya serta berharap diberikan rezeki untuk membuka kafe semula.

“El nak ucapkan terima kasih kepada mereka yang pernah datang ke kafe El, sokong El & sentiasa bagi kata semangat kepada El. El juga ingin memohon maaf jika sepanjang anda berada disini kami mengguris hati anda. Jika ada rezeki nak bukak lagi,” tulisnya.


Sharnaaz Ahmad Gembira Dapat Jumpa Anak Tiga Kali Sehari

Meskipun berdepan kemelut rumah tangga, bagaimanapun Sharnaaz Ahmad sanggup mengetepikan konflik antaranya dengan isteri, Noor Nabila demi anak kesayangan mereka, Jebat Jayden kini berusia dua tahun.

Menurut Sharnaaz, dia kini bahagia menjalani kehidupan seharian memandangkan tiada lagi halangan untuk bertemu dengan putera kesayangannya itu. Bagaimanapun, Sharnaaz berkata dia menyerahkan kepada mahkamah mengenai hal rumah tangga mereka.

BACA: Ketepikan Isu, Sharnaaz Ahmad Beraya Dengan Anak & Noor Nabila

“Kami belum bercerai tapi keputusan nak keluar tak lama lagi. Apa yang saya nak beritahu sekarang ini hubungan kami sebagai kawan yang akan bersama-sama membesarkan anak. Apa jua keputusan tentang rumah tangga, saya serahkan kepada mahkamah.

“Sejak kes ini difailkan di mahkamah saya dah reda dan bersedia dengan apa sahaja yang akan berlaku.

“Selama ini saya fight untuk anak, tapi hari ini saya sudah dapat bersamanya semula tanpa sebarang halangan. Bagi saya hal anak ini keutamaan dan perkahwina jatuh nombor dua,” katanya kepada mStar Online.

Dalam pada itu, Sharnaaz turut meluahkan rasa syukru apabila dibenarkan untuk bertemu dengan anaknya pada bila-bila masa dan mengucapkan terima kasih kepada isterinya. Sharnaaz berkata dia meluangkan masa tiga kali sehari bertemu anaknya di rumah Nabila.

“Sejujurnya saya bersyukur Nabila menjadi ibu kepada Jebat dan saya bersyukur kerana dapat jumpa Jebat bila-bila masa tanpa halangan. Itu dah cukup buat saya seronok.

“Apabila Nabila beri keizinan saya berjumpa Jebat, saya dah cukup berterima kasih, kalau tidak saya rasa macam tak betul.

“Saya tak mahu Jebat ras kehilangan seorang bapa. Saya akan beri apa yang termampu untuk anak kami. Demi Allah, apa saya buat ini semua hanya untuk anak. Isteri boleh ganti tapi anak tidak sama sekali,” katanya.

Januari lalu, Nabila mendedahkan tiada sebarang usaha damai dilakukan Sharnaaz sepanjang setahun tinggal berasingan. Kata Nabila lagi, dia sudah tawar hati dan sepatutnya proses perceraian boleh selesai dengan cepat.


Shuib Akui Sedang Pertimbang Gelaran Datuk

Setelah bergelar ahli perniagaan, pelawak Shuib Sepahtu berkata dia kini sedang mempertimbangkan tawaran untuk dikurniakan gelaran Datuk dari sebuah negeri. Bagaimanapun, Shuib berkata dia masih perlu memikirkan beberapa faktor sebelum bersetuju menerima gelaran itu.

“Cuma perlu cakap ya saja, dah dapat Datuk! Sejujurnya memang ada tawaran dari sebuah negeri dan kami akan adakan perjumpaan untuk berbincang mengenai perkara ini.

“Tapi saya masih fikir-fikir lagi.. saya ada bertanya juga pendapat orang lain termasuklah pihak pengurusan dan rakan-rakan terdekat dahulu,” katanya kepada mStar Online.

Ujarnya, dia sendiri masih bertanya-tanya adakah perlu dia menerima gelaran tersebut kerana ada yang mengatakan tidak sesuai memandangkan dia masih bekerja sebagai penyampai radio dan sebagainya.

“Ada yang kata macam tak sesuai sebab saya masih bekerja sebagai penyampai radio dan sebangainya. Saya sendiri tertanya sesuai ke nak dapat gelaran itu walaupun mereka kata kriteria itu dah cukup. Tak tahulah kita tengok dulu macam mana,” katanya.

Dalam pada itu, Shuib berkata sebagai ahli perniagaan gelaran tersebut pastinya akan memberinya beberapa kelebihan dalam beberapa hal lebih-lebih lagi dia banyak berurusan dengan usahawan berpengaruh.

“Dari sudut bisnes, saya perlu mempertimbangkan tentang perkara ini. Saya selalu hadiri mesyuarat dan berbincang mengenai perniagaan dengan usahawan bergelar Datuk Seri dan Datuk ada kala buatkan saya rasa janggal.

“Apabila ada gelaran mungkin rasa dia lain sikit. Itulah tak tahu nak cakap lagi. Ada beberapa perkara yang perlu dipertimbangkan sebelum saya yakin untuk menerimanya,” katanya.


Baru 12 Tahun Mampu Beli Vellfire, Alyssa Tiada Niat Menunjuk

Merupakan selebriti pertama yang menduduki carta 10 teratas paling banyak dilanggan di Youtube Malaysia, baru sahaja berusia 12 tahun laman YouTube pelakon dan penyanyi Aryanna Alyssa Dezek kini mencecah lebih 3 juta langganan.

Mula memuat naik video lagu ‘cover’ di YouTube sejak berusia empat tahun, Alyssa tidak menyangka video yang dikongsikannya itu membolehkan dia berjaya membeli kereta idamannya iaitu Toyota Vellfire.

“Tak sangka juga budak yang baru berusia 12 tahun macam saya, sudah berjaya membeli sebuah kereta hasil duit yang diperoleh daripada saluran YouTube

“Saya sangat gembira apabila dapat membeli kereta idaman ini sekali gus boleh digunakan untuk tujuan kerja dan berkongsi kesenangan dengan keluarga. Lagipun, saya ingin menghargai diri selepas bekerja keras,” katanya.

Alhamdulillah.. Hadiah untuk fans Alyssa ADFC Malaysia, Indonesia, Singapore Brunei dan Philippines dan kepada semua subscribers dan followers Alyssa Dezek… Khas untuk Kalian.. Sempena 3 Juta subscribers Alyssa di youtube channel Alyssa Dezek… Video penuh boleh tengok kat youtube channel Alyssa Dezek ok.. Kalian adalah inspirasi Alyssa untuk terus berkarya.. Alyssa sayang kamu.. ? ?? ? ? #alyssadezek #laguuntukkamu @xenorocks

A post shared by  Aryanna Alyssa Dezek (@alyssa_dezek_official) on Jun 30, 2020 at 6:32am PDT

Mampu membeli kereta mewah itu yang dianggarkan berharga lebih RM250,000, Alyysa berharap kejayaannya itu dapat memberi inspirasi kepada orang luar terutama kanak-kanak yang sebaya dengannya dan tiada niat untuk menunjuk-nunjuk.

“Saya harap kejayaan ini dapat memberi inspirasi kepada semua kanak-kanak. Bayangkan di usia 12 tahun ini, saya boleh beli kereta sendiri.

“Apa yang dimiliki ini bukan nak menunjuk, tapi saya ingin beritahu kepada semua orang bahawa kita mampu mencapai apa yang diinginkan. Cuma perlu berusaha untuk mencapainya.

“Setiap orang boleh cuba dan lhasilkan video yang berfaedah dan kreatif. Buatlah video yang boleh menarik perhatian penonton,” katanya.

Dalam pada itu, Alyssa turutu berterima kasih kepada ibunya, Suzanne Desek kerana mencadangkan video nyanyiannya dimuat naik di YouTube sejak lapan tahun lalu dimana pada awalnya hanya mahu disimpan untuk kenangan.

“Mulanya ibu yang mencadangkan video nyanyian saya dimuat naik di YouTube kerana boleh menyimpan segala kenangan.

“Sejak memulakan saluran itu pada tahun 2012, banyak video dimuat naik menjadi tular seperti lagu Kun Anta yang dinyanyikan semula hingga penyanyi asal ingin bertemu dengan saya ketika dia datang ke Malaysia tidak lama dulu.

“Malah perkongsian saya bermain ukulele seawal umur empat tahun pun turut menarik perhatian penonton di saluran YouTube itu,” katanya.


Kerajaan Lanjut Pemberian Diskaun Bil Elektrik Sehingga Disember Ini

Kerajaan hari ini memutuskan pemberian diskaun bil elektrik yang sebelum ini diumum bagi tempoh April hingga September 2020 dilanjutkan sehingga 31 Disember 2020.

Menteri Tenaga dan Sumber Asli, Datuk Dr Shamsul Anuar Nasarah ketika mengumumkan perkara itu pemberian diskaun meliputi semua pengguna domestik di Semenanjung Malaysia, Sabah dan Sarawak.

Ujarnya pelanjutan itu bakal memanfaatkan 7.66 juta pengguna domestik di seluruh negara yang menikmati diskaun bil elektrik antara dua hingga 50 peratus, mulai 1 Oktober depan.

Pemberian diskaun sehingga 31 Dis 2020 sebagai lanjutan kepada diskaun elektrik yang diumumkan 27 Mac lalu di bawah Pakej Rangsangan Ekonomi Prihatin Rakyat (PRIHATIN), katanya dalam satu kenyataan hari ini.

“Pelanjutan ini turut terpakai bagi pengguna elektrik dengan penggunaan antara 601 hingga 900 kilowatt sejam (kWj) yang mula mendapat diskaun 10 peratus menerusi Bantuan Prihatin Elektrik (BPE) seperti diumumkan kerajaan pada 20 Jun lalu.

Shamsul Anuar berkata pelanjutan itu turut terpakai bagi pengguna elektrik dengan penggunaan antara 601 hingga 900 kilowatt sejam (kWj) yang mula mendapat diskaun 10 peratus menerusi Bantuan Prihatin Elektrik (BPE) seperti diumumkan kerajaan pada 20 Jun lepas.

Pengguna domestik di Sabah dan Sarawak pula akan terus menerima diskaun bil elektrik sebanyak dua peratus hingga 31 Disember depan yang akan memanfaatkan kira-kira 520,000 pengguna di Sabah dan 580,000 lagi di Sarawak, katanya.

Shamsul Anuar berkata, dana Kumpulan Wang Industri Elektrik (KWIE) M membabitkan anggaran sebanyak RM392 juta, akan digunakan bagi menampung peruntukan subsidi kepada pengguna di Semenanjung suusulan pelanjutan diskaun selama tiga bulan itu.

Ujarnya, Kementerian Kewangan akan memperuntukkan RM6 juta bagi membiayai diskaun atas tujuan sama untuk pengguna di Sabah dan Sarawak.

Dengan itu, katanya kos keseluruhan pemberian diskaun bil elektrik dari April hingga Disember tahun ini ialah sebanyak RM2.62 bilion.

Sebelum ini, kerajaan mengumumkan diskaun bil elektrik bermula April 2020 hingga September 2020 melibatkan semua pengguna di seluruh negara dalam usaha membantu meringankan beban rakyat yang terkesan dengan penularan pandemik COVID-19.


Syida Melvin Akui Pemalas Masa Sekolah, Pernah Gagal Semua Subjek

Adik beradik pelakon Syatilla Melvin sememangnya dikenali ramai, maklumlah semuanya cantik-cantik belaka. Bahkan, dua orang adik beradiknya turut mengikut jejak langkah Syatilla menceburkan diri dalam bidang seni iaitu Syifa dan Syida Melvin.

Berkongsikan kenangan ketika zaman persekolahan, Syida Melvin mengakui tidak suka belajar dan seorang yang pemalas. Malah, Syida tidak malu mendedahkan bahawa dia pernah gagal kesemua mata pelajaran yang diambilnya ketika di sekolah.

BACA: Syifa Melvin Akui Gagal Matematik Dalam SPM, Tapi Tak Bodoh Kira Duit

“Waktu tingkatan 1 sehingga tingkatan 3, memang aku paling tak suka belajar, pemalas, kerja sekolah pun selalu tak siap! Pernah sekali masa tingkatan 1, aku pernah gagal semua subjek wey! Ya Allah, aibnya..haha,” tulisnya.

Bagaimanapun, menurut Syida, dia kemudian mula memberikan fokus kepada pelajaran selepas memasuki peringkat menengah atas. Menurut Syida, dia akui pernah bimbang tentang masa depan sekiranya tidak mampu cemerlang dari segi akademik.

“Tapi bila dah masuk tingkatan 4, tingkatan 5, aku dah mula belajar betul-betul. Dah mula rajin sikitlah. Waktu sekolah bukan budak kelas atasan. Level pandai kami biasa-biasa sahaja.

Syida berkata setelah meningkat dewasa dia percaya bahawa pengalaman dan kemahiran merupakan salah satu faktor kejayaan berbanding keputusan yang cemerlang ketika di bangku sekolah.

“Bila kita dah dewasa, baru kita boleh nampak yang keperluan kita bila untuk melonjak naik adalah lebih kepada pengalaman berbanding berapa A yang kalian dapat masa SPM dulu.

“Saya tak kata yang ilmu tu tak penting, tapi ada yang lebih penting dari tu iaitu kemahiran hampa untuk mengorak langkah bila dah besar nanti,” katanya.

Sebelum ini, Syifa Melvin tidak malu berkongsikan bahawa dia lemah dalam subjek Matematik dan disebabkan itu dia terpaksa melupakan hasrat untuk melanjutkan pelajaran di Universiti Teknologi MARA (UITM).